HR Službeni list Europske unije 220

42012X0713(02)



SLUŽBENI LIST EUROPSKE UNIJE 13.07.2012.

Samo izvorni tekstovi UN/ECE-a imaju pravni učinak prema međunarodnom pravu. Status i dan stupanja na snagu ovog Pravilnika treba provjeriti u zadnjem izdanju UN/ECE TRANS/WP.29/343, koji je dostupan na:

http://www.unece.org/trans/main/wp29/wp29wgs/wp29gen/wp29fdocstts.html

Pravilnik br. 90 Gospodarske komisije Ujedinjenih naroda za Europu (UN/ECE) — Jedinstvene odredbe o homologaciji zamjenskih sklopova kočnih obloga, zamjenskih kočnih obloga kočnica s bubnjem te kočnih diskova i bubnjeva za motorna vozila i njihove prikolice

Obuhvaća sav važeći tekst do:

niza izmjena 02 - dan stupanja na snagu: 28. listopada 2011.

SADRŽAJ

1. Područje primjene

2. Definicije

3. Zahtjev za homologaciju

4. Homologacija

5. Specifikacije i ispitivanja

6. Pakiranje i označivanje

7. Preinake i proširenje homologacije zamjenskih dijelova

8. Sukladnost proizvodnje

9. Kazne za nesukladnost proizvodnje

10. Konačna obustava proizvodnje

11. Nazivi i adrese tehničkih službi odgovornih za provođenje homologacijskih ispitivanja i homologacijskih tijela

12. Prijelazne odredbe

PRILOZI

Prilog 1.A — Izjava o dodjeljivanju, odbijanju, povlačenju ili proširenju homologacije ili konačnoj obustavi proizvodnje zamjenskog sklopa kočnih obloga ili zamjenskih kočnih obloga kočnica s bubnjem u skladu s Pravilnikom br. 90

Prilog 1.B — Izjava o dodjeljivanju, odbijanju, povlačenju ili proširenju homologacije ili konačnoj obustavi proizvodnje zamjenskog kočnog diska ili zamjenskog kočnog bubnja u skladu s Pravilnikom br. 90

Prilog 2. — Položaj homologacijske oznake i homologacijskih podataka

Prilog 3. — Zahtjevi za sklopove zamjenskih kočnih obloga za vozila kategorija M 1 , M 2 i N 1

Prilog 4. — Zahtjevi za sklopove zamjenskih kočnih obloga i kočnih obloga bubanj kočnica za vozila kategorija M 3 , N 2 i N 3

Prilog 5. — Zahtjevi za sklopove zamjenskih kočnih obloga za vozila kategorija O 1 i O 2

Prilog 6. — Zahtjevi za sklopove zamjenskih kočnih obloga i kočnih obloga kočnica s bubnjem za vozila kategorija O 3 i O 4

Prilog 7. — Zahtjevi za zamjenske sklopove kočnih obloga za vozila kategorije L

Prilog 8. — Tehnički propisi za sklopove zamjenskih kočnih obloga koji su namijenjeni za uporabu u zasebnim sustavima parkirnih kočnica koji su neovisni o sustavu radne kočnice

Prilog 9. — Posebni dodatni postupci za sukladnost proizvodnje

Prilog 10. — Ilustracije

Prilog 11. — Zahtjevi za zamjenske kočne diskove ili kočne bubnjeve za vozila kategorija M i N

Prilog 12. — Zahtjevi za zamjenske kočne diskove/kočne bubnjeve za vozila kategorije O

Prilog 13. — Predložak ispitnog izvješća o ispitivanju za zamjenske kočne diskove/bubnjeve

1. PODRUČJE PRIMJENE

1.1. Ovaj se Pravilnik primjenjuje na osnovne kočne funkcije sljedećih zamjenskih dijelova (1): 1.1.1. Sklopove zamjenskih kočnih obloga namijenjene za uporabu u tarnim kočnicama koje su sastavni dio kočnog sustava vozila kategorija M, N, L i O koja su bila homologirana u skladu s pravilnicima br. 13, br. 13-H ili 78. 1.1.2. Zamjenske kočne obloge kočnica s bubnjem koje se kovanjem pričvršćuju na kočnu papuču za ugradbu i uporabu na vozilima kategorija M3, N2, N3, O3 ili O4 koja su bila homologirana u skladu s Pravilnikom br. 13 1.1.3. Sklopovi zamjenskih kočnih obloga koji se upotrebljavaju u zasebnim sustavima parkirnih kočnica koji su neovisni o sustavu radne kočnice vozila podliježu samo tehničkim propisima određenim u Prilogu 8. ovom Pravilniku. 1.1.4. Zamjenske kočne bubnjeve i diskove namijenjene za uporabu u tarnim kočnicama koje su sastavni dio kočnog sustava vozila kategorija M, N, i O koja su bila homologirana u skladu s Pravilnikom br. 13 ili Pravilnikom br. 13-H.

1.2. Ovaj se Pravilnik ne primjenjuje na originalne kočne diskove i kočne bubnjeve ugrađene u trenutku proizvodnje vozila niti na originalne zamjenske diskove i bubnjeve koji su namijenjeni servisiranju vozila.

1.3. Ovaj se Pravilnik ne primjenjuje na „Posebne dijelove” kako su utvrđeni u stavku 2.3.4.

2. DEFINICIJE

2.1. Opće definicije

2.1.1. „Proizvođač” znači organizacija koja može preuzeti tehničku odgovornost za sklopove kočnih obloga ili kočne obloge za kočnice s bubnjem ili kočne bubnjeve i diskove i može dokazati da zadovoljavaju sukladnosti proizvodnje.

2.1.2. „Zamjenski dio” znači tip sklopa zamjenske kočne obloge, tip zamjenske kočne obloge kočnica s bubnjem, zamjenski kočni bubanj ili zamjenski kočni disk.

2.1.3. „Izvorni dio” znači originalna kočna obloga, originalni sklop kočnih obloga, originalna kočna obloga kočnica s bubnjem, originalni kočni bubanj ili originalni kočni disk.

2.2. Definicije o homologaciji tipa sklopa zamjenske kočne obloge, tipa zamjenske kočne obloge kočnica s bubnjem ili zamjenske kočne obloge kočnica s bubnjem.

2.2.1. „Kočni sustav” je sustav određen u Pravilniku br. 13, stavku 2.3., ili Pravilniku br. 13-H, stavku 2.3., ili Pravilniku br. 78, stavku 2.5.

2.2.2. „Tarna kočnica” znači onaj dio kočne naprave u kojem se zbog trenja između kočne obloge i diska odnosno bubnja koji se međusobno relativno pomiču razvijaju sile koje sprečavaju kretanje vozila.

2.2.3. „Sklop kočne obloge” znači sastavni dio tarne kočnice koji se pritišće uz bubanj odnosno disk da bi se razvila sila trenja.

2.2.3.1. „Sklop kočne papuče” znači sklop kočne obloge kočnice s bubnjem. 2.2.3.1.1. „Kočna papuča” znači sastavni dio sklopa kočne papuče koja nosi oblogu.

2.2.3.2. „Kočna pločica” znači sklop kočne pločice diska kočnice. 2.2.3.2.1. „Nosiva pločica” znači sastavni dio sklopa kočne pločice koji nosi kočnu oblogu.

2.2.3.3. „Kočna obloga” znači tarni dio sklopa kočne obloge.

2.2.3.4. „Kočna obloga kočnice s bubnjem” znači kočna obloga za kočnicu s bubnjem.

2.2.3.5. „Tarni materijal” znači dio proizveden od posebne mješavine materijala i postupaka koji zajedno određuju značajke kočne obloge.

2.2.4. „Tip kočne obloge” znači kategorija kočnih obloga koje se međusobno ne razlikuju po značajkama tarnog materijala.

2.2.5. „Tip sklopa kočne obloge” znači sklopovi kočnih obloga za jedan kotač koji se međusobno ne razlikuju po tipu kočnih obloga, dimenzijama ni funkcionalnim značajkama.

2.2.6. „Tip kočne obloge kočnice s bubnjem” znači sastavni dijelovi kočnih obloga za jedan kotač koji se nakon ugradbe na papučice ne razlikuju po tipu kočnih obloga, dimenzijama ni funkcionalnim značajkama.

2.2.7. „Izvorna kočna obloga” znači tip kočne obloge koji je naveden u dokumentaciji o homologaciji vozila, Pravilniku br. 13, Prilogu 2., stavku 8.1.1., Pravilniku br. 13-H, Prilogu 1. stavku 7.1. (2), ili Pravilniku br. 78, Prilogu 1., stavku 5.4.

2.2.8. „Sklop izvorne kočne obloge” znači sklop kočne obloge, koji odgovara podacima navedenim u dokumentaciji o homologaciji vozila.

2.2.9. „Sklop zamjenske kočne obloge” znači sklop kočne obloge tipa, koji je homologiran u skladu s ovom Pravilniku kao odgovarajuća zamjena za sklop izvorne kočne obloge.

2.2.10. „Izvorna kočna obloga kočnice s bubnjem” znači kočna obloga za kočnicu s bubnjem koja odgovara podacima navedenim u dokumentaciji o homologaciji vozila.

2.2.11. „Zamjenska kočna obloga za kočnicu s bubnjem” znači kočna obloga za kočnicu s bubnjem tipa koji je homologiran prema ovom Pravilniku kao odgovarajuća radna zamjena za izvornu kočnu oblogu, koja se namjesti na kočnu papuču.

2.2.12. „Sklop kočnih obloga parkirne kočnice” znači sklop kočne pločice ili sklop kočne papuče koji pripada sustavu parkirnih kočnica koji je zaseban i neovisan o sustavu radnih kočnica.

2.3. Definicije o homologaciji zamjenskih kočnih bubnjeva ili zamjenskih kočnih diskova.

2.3.1. „Izvorni kočni disk/kočni bubanj”

2.3.1.1. U slučaju motornih vozila, znači kočni disk/bubanj obuhvaćen homologacijom tipa kočnog sustava vozila u skladu s Pravilnikom br. 13 ili 13-H.

2.3.1.2. U slučaju prikolica: (a) znači kočni disk/bubanj obuhvaćen homologacijom tipa kočnog sustava vozila u skladu s Pravilnikom br. 13; (b) znači kočni disk/bubanj koji je dio kočnice za koju proizvođač posjeduje izvješće o ispitivanju u skladu s Prilogom 11. Pravilniku br. 13.

2.3.2. „Identifikacijska oznaka” označava kočne diskove ili kočne bubnjeve obuhvaćene homologacijom kočnog sustava u skladu s pravilnicima br. 13 i 13-H. Sadrži barem trgovački naziv proizvođača ili njegovu trgovačku oznaku i identifikacijski broj.

Proizvođač vozila tehničkoj službi i/ili homologacijskom tijelu na njihov zahtjev dostavlja potrebne podatke koji omogućuju poveznicu između homologacije tipa kočnog sustava i odgovarajuće identifikacijske oznake.

2.3.3. Zamjenski dijelovi

2.3.3.1. „Izvorni zamjenski kočni diskovi i kočni bubnjevi”: izvorni kočni diskovi/kočni bubnjevi koji su namijenjeni servisiranju vozila i imaju identifikacijsku oznaku iz stavka 2.3.2. koja je pričvršćena tako da bude neizbrisiva i jasno čitljiva.

2.3.3.2. „Jednaki kočni disk” je zamjenski kočni disk koji nema oznaku proizvođača vozila i koji je u svakom pogledu kemijski i fizički potpuno jednak izvornom kočnom disku.

2.3.3.3. „Jednaki kočni bubanj” je zamjenski kočni bubanj koji nema oznaku proizvođača vozila i koji je u svakom pogledu kemijski i fizički potpuno jednak izvornom kočnom bubnju.

2.3.3.4. „Jednakovrijedni kočni disk” je zamjenski kočni disk s jednakim mjerama, geometrijskim osobinama i osnovnom konstrukcijom kao izvorni kočni disk te je iz iste podskupine materijala kao izvorni kočni disk iz stavka 5.3.3.2.

2.3.3.5. „Jednakovrijedni kočni bubanj” je zamjenski kočni bubanj s jednakim mjerama, geometrijskim osobinama i osnovnom konstrukcijom kao izvorni kočni bubanj te je iz iste podskupine materijala kao izvorni kočni bubanj iz stavka 5.3.3.2.

2.3.3.6. „Zamjenjivi kočni disk” je zamjenski kočni disk koji ima jednake dimenzije sučelja kao i izvorni kočni disk, ali se od izvornog kočnog diska može razlikovati po konstrukciji, sastavu materijala i mehaničkim svojstvima.

2.3.3.7. „Zamjenjivi kočni bubanj” je zamjenski kočni bubanj koji ima jednake dimenzije sučelja kao i izvorni kočni bubanj, ali se od izvornog kočnog bubnja može razlikovati po konstrukciji, sastavu materijala i mehaničkim svojstvima.

2.3.4. „Posebni kočni disk/bubanj” znači zamjenski kočni disk/bubanj koji nije obuhvaćen stavcima 2.3.1. do 2.3.3.

2.3.5. „Funkcionalne dimenzije”: sve mjere koja su bitne za ugradnju i rad dijelova kočnog sustava (vidjeti stavak 5.3.7.1. i Prilog 10.).

2.3.6. „Tip kočnog diska/bubnja”: kočni diskovi ili bubnjevi koji imaju istu osnovnu konstrukciju i skupinu materijala u skladu s kriterijima za razvrstavanje iz stavka 5.3.5.1. ili, prema potrebi, stavka 5.3.5.2.

2.3.7. „Ispitna skupina”: tip kočnog diska/bubnja koji imaju iste osobine u skladu sa stavkom 5.3.6.

2.3.8. „Varijanta”: zasebni kočni disk/bubanj unutar neke ispitne skupine.

2.3.9. „Materijal”: kemijski sastav i mehanička svojstva u skladu sa stavkom 3.4.1.2.

2.3.10. „Skupina materijala”: npr. sivo lijevano željezo, čelik, aluminij itd.

2.3.11. „Podskupina materijala”: jedna od podskupina definiranih u stavku 5.3.3.2.

2.3.12. „Najmanja debljina”: najmanja debljina kočnog diska je točka na kojoj je potrebno zamijeniti disk.

2.3.13. „Najveći unutarnji promjer”: najveći unutarnji promjer kočnog bubnja je točka na kojoj je potrebno zamijeniti bubanj.

3. ZAHTJEV ZA HOMOLOGACIJU

3.1. Zahtjev za homologaciju zamjenskog dijela za poseban tip (tipove) vozila podnosi proizvođač zamjenskog dijela ili njegov propisno ovlašteni predstavnik.

3.2. Zahtjev može podnijeti nositelj homologacije tipa (tipova) vozila prema Pravilniku br. 13 ili 13-H ili 78 za zamjenske dijelove koji su sukladni tipu navedenom u dokumentaciji o homologaciji tipa vozila.

3.3. U slučaju homologacije tipa zamjenskog sklopa kočnih obloga, tipa zamjenske kočne obloge kočnice s bubnjem ili zamjenske kočne obloge kočnice s bubnjem:

3.3.1. zahtjevu za homologaciju se u tri primjerka prilaže opis sklopa zamjenskih kočnih obloga ili zamjenskih kočnih obloga kočnica s bubnjem s obzirom na podatke navedene u Prilogu 1. ovom Pravilniku i navode se sljedeće pojedinosti: 3.3.1.1. dijagrami koji prikazuju funkcionalne dimenzije sklopa zamjenskih kočnih obloga ili zamjenskih kočnih obloga kočnica s bubnjem; 3.3.1.2. opis položaja sklopa zamjenskih kočnih obloga ili zamjenskih kočnih obloga kočnica s bubnjem u vozilima za koje je podnesen zahtjev za homologaciju ugradbe.

3.3.2. Za provođenje homologacijskih ispitivanja prilaže se dostatna količina sklopova zamjenskih kočnih obloga ili zamjenskih kočnih obloga kočnica s bubnjem onog tipa za koji se traži homologacija.

3.3.3. Podnositelj zahtjeva je suglasan da tehničkoj službi koja je odgovorna za homologacijska ispitivanja stavi na raspolaganje odgovarajuće vozilo (vozila) predstavnik tipa i/ili kočnicu (kočnice).

3.3.4. Nadležno tijelo prije dodjeljivanja homologacije provjerava postoje li zadovoljavajuće mjere za osiguravanje učinkovitog nadzora sukladnosti proizvodnje. 3.3.4.1. Podnositelj zahtjeva podnosi vrijednosti tarnog svojstva u skladu s Prilogom 9., dijelom A, stavkom 2.4.1. odnosno 3.4.1. ovog Pravilnika.

3.4. U slučaju homologacije zamjenskog kočnog bubnja ili zamjenskog kočnog diska:

3.4.1. zahtjevu za homologaciju u tri primjerka se prilaže opis zamjenskog kočnog bubnja ili zamjenskog kočnog diska s obzirom na podatke navedene u Prilogu 1.B ovom Pravilniku i navode se sljedeće pojedinosti:

3.4.1.1. crtež ili crteži diska ili bubnja uključujući dimenzije osobina navedenih u stavku 5.3.7.1. zajedno s odstupanjima i mogućim dodatnim oznakama:

(a) mjesto i vrsta oznake u skladu sa stavkom 6.2.2. – dimenzije u milimetrima;

(b) težina u gramima;

(c) materijal.

3.4.1.2. Opis sastavnih dijelova

Proizvođač dostavlja opis sastavnih dijelova koji barem sadrži sljedeće podatke:

(a) proizvođač dijela koji nije strojno obrađen;

(b) opis postupka proizvodnje dijela koji nije strojno obrađen;

(c) dokaz o pouzdanosti postupka (npr. odsustvo pukotina i šupljina, dimenzije);

(d) sastav materijala, posebno: i. kemijski sastav; ii. mikrostruktura; iii. mehanička svojstva: (a) tvrdoća po Brinellu u skladu s ISO 6506-1:2005; (b) vlačna čvrstoća u skladu s ISO 6892:1998;

(e) zaštita od korozije ili zaštita površine;

(f) opis mjera za uravnoteženje, najveća dopuštena greška pri uravnoteženosti;

(g) dopuštena istrošenost (najmanja debljina u slučaju kočnih diskova ili najviši unutarnju promjer u slučaju kočnih bubnjeva).

Podnositelj zahtjeva dostavlja podatke i specifikacije iz Priloga 9. dijela B, stavka 2.5. ovog Pravilnika.

3.4.2. Sukladnost proizvodnje

Nadležno tijelo prije dodjeljivanja homologacije provjerava postoje li zadovoljavajuće mjere za osiguravanje učinkovitog nadzora sukladnosti proizvodnje.

3.4.2.1. Podnositelj zahtjeva podnosi dokumentaciju u skladu s Prilogom 9., dijelom B, stavkom 2. ovog Pravilnika.

3.4.3. Količine uzorka i uporaba

3.4.3.1. Potrebno je osigurati najmanji broj uzoraka diskova ili bubnjeva one konstrukcije za koju se traži homologacija kako je prikazano u sljedećoj tablici.

Tablica također prikazuje preporučenu uporabu uzoraka

Točka br. Provjera/ispitivanje Broj uzorka Napomene 1 2 3 4 5 6 1 Provjera geometrijskih osobina; stavci 5.3.3.1., 5.3.4.1. x x x x x x 2 Provjera materijala; stavci 5.3.3.2., i 5.3.4.2. x x 3 Provjera mjera za uravnoteženje; stavak 5.3.7.2. x x x x 4 Provjera oznake stanja istrošenosti; stavak 5.3.7.3. x x x x 5 Ispitivanje integriteta – toplinski zamor; stavci 4.1.1., 4.2.1. Priloga 11., stavci 4.1.1., 4.2.1. Priloga 12. x x 6 Ispitivanje integriteta – ispitivanje pri visokim opterećenjima; stavci 4.1.2., 4.2.2. Priloga 11. i stavci 4.1.2., 4.2.2. Priloga 12. x 7 Ispitivanje učinkovitosti radne kočnice vozila; stavak 2.2. Priloga 11., stavak 2.2. Priloga 12. par diskova prednja ili stražnja osovina 8 Ispitivanje učinkovitosti parkirne kočnice vozila; stavak 2.3. Priloga 11., stavak 2.3. Priloga 12. par diskova ako je primjenjivo 9 Ispitivanje učinkovitosti dinamometra radne kočnice; stavak 3.3. Priloga 11., stavak 3.3. Priloga 12. X umjesto ispitivanja vozila

3.4.3.2. Svakom disku ili bubnju, osim onima na kojima se provodi provjera geometrijskih osobina i materijala, prilaže se odgovarajući broj odgovarajućih sklopova kočnih obloga koje su homologirane u skladu s Pravilnikom br. 13, br. 13-H ili br. 90.

3.4.3.3. Ako se traži usporedba s izvornim kočnim diskom ili kočnim bubnjem, prilaže se, prema potrebi, komplet izvornih kočnih diskova ili izvornih kočnih bubnjeva.

3.4.3.4. Kada se traži homologacija za jednakovrijedni zamjenski disk/bubanj, za potrebe usporedbe dimenzija i materijala prilažu se dva izvorna kočna diska/bubnja ili uzorci izvornog zamjenskog kočnog diska/bubnja.

3.4.3.5. Kada se traži homologacija za zamjenjivi zamjenski disk/bubanj, za potrebe usporedbe dimenzija prilažu se dva izvorna kočna diska/bubnja ili uzorci izvornog zamjenskog kočnog diska/bubnja.

4. HOMOLOGACIJA

4.1. Ako zamjenski dio podnesen za homologaciju u skladu s ovim Pravilnikom ispunjava zahtjeve stavka 5. dolje, dodjeljuje se homologacija za zamjenski dio. 4.1.1. U slučaju sklopova zamjenskih kočnih obloga za vozila kategorije L s kombiniranim kočnim sustavom u smislu stavka 2.9. Pravilnika br. 78, homologacija mora biti ograničena na kombinaciju (kombinacije) sklopova kočnih obloga na osovinama vozila koje su ispitane u skladu s Prilogom 7. ovom Pravilniku.

4.2. Za svaki homologirani zamjenski dio dodjeljuje se homologacijski broj koji se sastoji od četiri skupine znamenaka: 4.2.1. Prve dvije znamenke (trenutačno 02 za Pravilnik u nizu izmjena 02) označavaju niz izmjena koje uključuju najnovije glavne tehničke izmjene Pravilnika provedene u vrijeme izdavanja homologacije. 4.2.2. Naredno slovo označava kategoriju zamjenskog dijela kako slijedi: A sklop zamjenskih kočnih obloga B zamjenske kočne obloge kočnica s bubnjem C zamjenski kočni disk D zamjenski kočni bubanj 4.2.3. Sljedeće četiri znamenke označavaju proizvodnju i tip kočne obloge, tip diska ili tip bubnja. Nastavak od četiri znamenke označava: (a) kočnu papuču ili nosivu pločicu ili posebnu dimenziju u slučaju kočnih obloga kočnica s bubnjem; (b) varijantu u slučaju kočnog diska ili kočnog bubnja. Primjer:

4.3. Ista ugovorna stranka ne može dodijeliti isti broj drugom zamjenskom dijelu. Isti homologacijski broj može obuhvatiti uporabu tog zamjenskog dijela na nizu drugih tipova vozila.

4.4. Izjava o dodjeli, proširenju, odbijanju ili povlačenju homologacije ili o potpunom prekidu proizvodnje zamjenskog dijela u skladu s ovim Pravilnikom dostavlja se ugovornim strankama Sporazuma iz 1958. koje primjenjuju ovaj Pravilnik, na obrascu koji odgovara predlošku iz Priloga 1. ovom Pravilniku.

4.5. Na svaki zamjenski dio koji je homologiran u skladu s ovim Pravilnikom, postavlja se na uočljivom i lako dostupnom mjestu međunarodna homologacijska oznaka koja se sastoji od: 4.5.1. kruga u središtu kojeg je slovo „E”, nakon kojeg slijedi oznaka države koja je dodijelila homologaciju (3); 4.5.2. broja ovog Pravilnika, nakon kojeg slijedi slovo „R”, crtica i homologacijski broj desno od kruga propisanog stavkom 4.5.1.

4.6. Homologacijska oznaka navedena u stavku 4.5. gore treba biti jasno čitljiva i neizbrisiva.

4.7. U Prilogu 2. ovom Pravilniku naveden je primjer položaja homologacijske oznake i homologacijskih podataka navedenih gore i u stavku 6.5. dolje.

5. SPECIFIKACIJE I ISPITIVANJA

5.1. Općenito

Zamjenski dio je oblikovan i izrađen tako da prilikom zamjene dijela koji je bio izravno ugrađen u vozilo učinkovitost kočenja tog vozila ostane jednaka učinkovitosti kočenja homolognom tipu vozila.

Točnije:

(a) zamjenski dio za tip vozila homologiran prije donošenja niza izmjena 09 Pravilnika br. 13, ili izvorne verzije Pravilnika br. 13-H ili niza izmjena 01 Pravilnika br. 78. mora ispunjavati najmanje odgovarajuće gore navedene razine Pravilnika;

(b) zamjenski dio pokazuje slične radne značajke kao i izvorni dio koji se namjerava zamijeniti;

(c) zamjenski dio mora imati odgovarajuće mehaničke karakteristike;

(d) kočne obloge ne smiju sadržavati azbest;

(e) zamjenski kočni disk/bubanj mora biti dovoljno otporan na deformaciju pri temperaturnim promjenama;

(f) najmanja debljina kočnog diska ne smije biti manja od najmanje debljine izvornog kočnog diska koju je odredio proizvođač vozila;

(g) najveći dopušteni unutarnji promjer kočnog bubnja ne smije biti veći od najvećeg dopuštenog unutarnjeg promjera izvornog kočnog bubnja koji je odredio proizvođač vozila.

5.1.1. Smatra se da sklopovi zamjenskih kočnih obloga ili zamjenske kočne obloge kočnica s bubnjem sukladne s tipom određenim u dokumentaciji o homologaciji tipa vozila u Pravilniku br. 13 ili Pravilniku br. 13-H ili Pravilniku br. 78. ispunjavaju zahtjeve stavka 5. ovog Pravilnika.

5.1.2. Smatra se da zamjenski diskovi i zamjenski bubnjevi sukladni s identifikacijskom oznakom iz dokumentacije o homologaciji vozila u skladu s Pravilnikom br. 13 ili Pravilnikom br. 13-H ispunjavaju zahtjeve stavka 5. ovog Pravilnika.

5.2. Zahtjevi u vezi s homologacijom tipa sklopova zamjenskih kočnih obloga, tipa zamjenskih kočnih obloga kočnica s bubnjem ili zamjenskih kočnih obloga kočnica s bubnjem

5.2.1. Zahtjevi za učinkovitost

5.2.1.1. Sklopovi zamjenskih kočnih obloga za vozila kategorija M1, M2 i N1

Najmanje jedan komplet sklopova zamjenskih kočnih obloga, koji predstavlja tip obloga koji treba homologirati, ugrađuje se i ispituje na najmanje jedno vozilo koje je predstavnik tipa vozila za koji se zahtijeva homologacija, u skladu s propisima Priloga 3. i ispunjava zahtjeve navedene u ovom Prilogu. Vozilo (vozila) predstavnik tipa odabire se iz raspona vozila u kojima se ti kompleti upotrebljavaju analizom najgoreg mogućeg slučaja (4). Za ispitivanje osjetljivosti na brzinu i ispitivanje istovrijedne učinkovitosti pri kočenju hladnim kočnicama koristi se jedan od dva navedena postupka opisana u Prilogu 3.

5.2.1.2. Sklopovi zamjenskih kočnih obloga i zamjenske kočne obloge kočnica s bubnjem za vozila kategorija M3, N2 i N3

Najmanje jedan komplet sklopova zamjenskih kočnih obloga ili zamjenskih kočnih obloga kočnica s bubnjem, koji predstavlja tip obloga koji treba homologirati, ugrađuje se i ispituje na najmanje jednom vozilu ili kočnici koji su predstavnici tipa vozila za koji se zahtijeva homologacija, u skladu s propisima iz Priloga 4., primjenjujući jednu od metoda opisanih u stavku 1. (ispitivanje vozila) ili u stavku 2. (ispitivanje na inercijskom dinamometru) i ispunjava zahtjeve navedene u ovom Prilogu. Vozilo (vozila) ili kočnica (kočnice) predstavnik tipa odabire se iz raspona vozila u kojima se ti kompleti upotrebljavaju analizom najgoreg mogućeg slučaja (4).

5.2.1.3. Sklopovi zamjenskih kočnih obloga za vozila kategorija O1 i O2

Sklopovi zamjenskih kočnih obloga ispituju se u skladu s propisima iz Priloga 5. te udovoljavaju zahtjevima navedenim u ovom Prilogu.

5.2.1.4. Sklopovi zamjenskih kočnih obloga i zamjenske kočne obloge kočnica s bubnjem za vozila kategorija O3 i O4.

Sklopovi zamjenskih kočnih obloga i zamjenske kočne obloge kočnica s bubnjem ispituju se u skladu s propisima iz Priloga 6. te udovoljavaju zahtjevima navedenima u ovom Prilogu. Za ispitivanja se koristi jedna od tri metode opisane u stavku 3. Dodatka 2. Prilogu 11. Pravilniku br. 13.

5.2.1.5. Sklopovi zamjenskih kočnih obloga za vozila kategorije L

Najmanje jedan komplet sklopova zamjenskih kočnih obloga, koji predstavlja tip obloga koji treba homologirati, ugrađuje se i ispituje na najmanje jedno vozilo koje je predstavnik tipa vozila za koji se zahtijeva homologacija, u skladu s propisima iz Priloga 7., i ispunjava zahtjeve navedene u ovom Prilogu. Vozilo (vozila) predstavnici tipa odabiru se iz raspona vozila na kojima se ti kompleti upotrebljavaju analizom najgoreg mogućeg slučaja (4).

5.2.2. Mehaničke značajke

5.2.2.1. Sklopovi zamjenskih kočnih obloga za vozila kategorija M1, M2, N1, O1 ‚O2 i L

5.2.2.1.1. Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje smične čvrstoće u skladu s normama ISO 6312:1981 ili ISO 6312:2001.

Najmanja dopuštena čvrstoća na smik je 250 N/cm2 za sklop kočne pločice i 100 N/cm2 za sklop kočne papuče.

5.2.2.1.2. Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje tlačne čvrstoće u skladu s normama ISO 6310:1981 ili ISO 6310:2009.

Vrijednost stlačivosti ne smije prelaziti 2 % pri temperaturi okoliša, 5 % pri 400 °C za sklop kočne pločice i 2 % pri temperaturi okoliša i 4 % pri 200 °C za sklop kočne papuče. Ovaj se zahtjev ne primjenjuje na sklopove kočnih obloga parkirne kočnice.

5.2.2.2. Sklopovi zamjenskih kočnih obloga za vozila kategorija M3, N2, N3, O3 i O4

5.2.2.2.1. Smična čvrstoća

Ovo se ispitivanje primjenjuje samo na sklopove kočnih pločica disk pločica.

Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje smične čvrstoće u skladu s normama ISO 6312:1981 ili ISO 6312:2001. Sklopovi zamjenskih kočnih obloga mogu se podijeliti u dva ili tri dijela da bi odgovarali radnim mogućnostima ispitne naprave.

Najmanja prihvatljiva smična čvrstoća je 250 N/cm2.

5.2.2.2.2. Stlačivost

Za sklopove zamjenskih kočnih obloga i zamjenske kočne obloge kočnica s bubnjem tipa za koji je podnesen zahtjev za homologaciju treba provesti ispitivanje tlačne čvrstoće u skladu s normama ISO 6310:1981, ISO 6310:2001 ili ISO 6310:2009. Upotrebljavaju se plosnati uzorci s obzirom na uzorak tipa I.

Vrijednost stlačivosti ne smije prelaziti 2 % pri temperaturi okoliša, 5 % pri 400 °C za sklop kočne pločice i 2 % pri temperaturi okoliša i 4 % pri 200 °C za sklopove kočne papuče i kočne obloge kočnica s bubnjem.

5.2.2.2.3. Tvrdoća materijala (5)

Ovaj se zahtjev primjenjuje na sklopove zamjenskih kočnih obloga kočnica s bubnjem i zamjenske kočne obloge kočnica s bubnjem.

Za sklopove zamjenskih kočnih obloga ili za zamjenske kočne obloge kočnica s bubnjem tipa za koje je podnesen zahtjev za homologaciju treba provesti ispitivanje na tvrdoću u skladu s normom ISO 2039-2:1987.

Podatak o tvrdoći za tarni materijal na tarnoj površini je srednja vrijednost pet uzoraka obloga iz različitih proizvodnih serija (ako je dostupno) tako da se na različitim mjestima svake kočne obloge provede pet mjerenja.

5.3. Tehnički zahtjevi za homologaciju zamjenskog kočnog bubnja ili zamjenskog kočnog diska

Svi zamjenski dijelovi moraju biti podijeljeni u četiri skupine:

(a) izvorni zamjenski kočni disk/bubanj;

(b) jednaki kočni disk/bubanj;

(c) jednakovrijedni kočni disk/bubanj;

(d) zamjenjivi disk/bubanj.

Ovisno o skupini kojoj pripada, zamjenski kočni disk ili bubanj mora proći sljedeća ispitivanja:

Ispitivanja učinkovitosti u skladu s pravilnicima br. 13/13-H (tip 0, I, II itd.) Usporedno ispitivanje dinamičkih tarnih svojstava izvornog dijela Ispitivanja integriteta (zamor pri visokom opterećenju i toplinski zamor) Izvorni zamjenski dijelovi ne ne ne Jednaki dijelovi ne ne ne Jednakovrijedni dijelovi ne ne ispitivanje na dinamometru Zamjenjivi dijelovi ispitivanje vozila ili zamjensko ispitivanje na dinamometru ispitivanje vozila ili zamjensko ispitivanje na dinamometru ispitivanje na dinamometru

Zahtjevi u ispitivanjima kočnih diskova i bubnjeva za vozila kategorija M i N detaljno su utvrđeni u Prilogu 11.

Zahtjevi u ispitivanjima kočnih diskova i bubnjeva za vozila kategorije O detaljno su utvrđeni u Prilogu 12.

5.3.1. Izvorni zamjenski kočni diskovi/bubnjevi

5.3.1.1. Izvorni zamjenski kočni diskovi/bubnjevi ne pripadaju u područje primjene ovog Pravilnika ako imaju identifikacijsku oznaku, kako je utvrđena u stavku 2.3.2., koja je pričvršćena tako da bude neizbrisiva i jasno čitljiva.

5.3.2. Jednaki kočni diskovi/bubnjevi

5.3.2.1. Podnositelj zahtjeva za homologaciju homologacijskom tijelu dokazuje da proizvođaču vozila nabavlja kočne diskove ili bubnjeve kao izvornu opremu vozila/osovina/kočnica iz točke 4. Priloga 1.B. Proizvodnja kočnih diskova ili bubnjeva mora se odvijati u jednakom proizvodnom sustavu i sustavu osiguranja kvalitete i pod jednakim uvjetima kao i proizvodnja izvornih dijelova u skladu sa stavkom 2.3.1.

5.3.2.2. Budući da jednaki kočni diskovi/bubnjevi ispunjavaju sve zahtjeve kao i izvorni dio, nisu propisani zahtjevi za ispitivanje.

5.3.3. Jednakovrijedni zamjenski diskovi ili bubnjevi

5.3.3.1. Geometrijski zahtjevi

Kočni diskovi ili bubnjevi imaju jednake dimenzije, geometrijske osobine i osnovnu konstrukciju kao i izvorni kočni disk ili bubanj.

5.3.3.1.1. Za diskove se moraju ispunjavati sljedeće najviše vrijednosti:

M1, N1, O1, O2 M2, M3, N2, N3, O3, O4 Odstupanje debljine 0,015 mm 0,030 mm Odstupanje debljine postranične površine (samo za prozračivane diskove) 1,5 mm 2,0 mm Lateralno odstupanje tarne površine 0,050 mm (6) 0,15 mm (6) Odstupanje promjera provrta H9 H9 Usporednost „pokrivne kape” kočnog diska 0,100 mm 0,100 mm Plošnost naležne površine 0,050 mm 0,050 mm Hrapavost tarne površine (7) 3,2 µm 3,2 µm

5.3.3.1.2. Za bubnjeve se moraju ispunjavati sljedeće najviše vrijednosti:

M1, N1, O1, O2 M2, M3, N2, N3, O3, O4 Radijalno odstupanje tarne površine 0,050 mm 0,100 mm Odstupanje promjera provrta H9 H9 Ovalnost 0,040 mm 0,150 mm Plošnost naležne površine 0,050 mm 0,050 mm Hrapavost tarne površine (8) 3,5 µm 3,5 µm

5.3.3.2. Zahtjevi u vezi s materijalima i metalurški zahtjevi

Kako bi se zamjenski kočni disk ili bubanj smatrali „jednakovrijednim”, moraju biti izrađeni od materijala iz iste podskupine kao i izvorni kočni disk ili bubanj. Utvrđene su četiri podskupine materijala za izvorne dijelove.

Ispitna norma Podskupina 1 Slitina na bazi lijevanog željeza DIN EN 1561 EN-GJL-200 Podskupina 2 Osnovna visokougljična slitina EN-GJL-150 Podskupina 3 Legirana visokougljična slitina Podskupina 4 Nelegirana visokougljična slitina Sadržaj ugljika (u postocima) 3,20-3,60 3,60-3,90 3,55-3,90 3,60-3,90 Sadržaj silicija (u postocima) 1,70-2,30 1,60-2,20 1,60-2,20 1,60-2,20 Sadržaj mangana (u postocima) min. 0,40 min. 0,40 min. 0,40 min 0,40 Sadržaj kroma (u postocima) maks. 0,35 maks. 0,35 0,30-0,60 maks. 0,25 Sadržaj bakra (u postocima) — 0,30-0,70 0,30-0,70 maks. 0,40 Tvrdoća HBW ISO 6506-1:2005 190-248 160-210 180-230 160-200 Vlačna čvrstoća (N/mm2) ISO 6892:1998 min. 220 min. 160 min. 170 min. 150

5.3.3.3. Zahtjevi za učinkovitost

Dio mora proći ispitivanja integriteta za visoka opterećenja i toplinski zamor u skladu s prilozima 11. i 12.

5.3.4. Zamjenjivi zamjenski diskovi ili kočnice

5.3.4.1. Geometrijski zahtjevi

Kao u stavcima 5.3.3.1.1. i 5.3.3.1.2. uz iste dimenzije sučelja.

Zamjenjivi zamjenski disk ili bubanj mogu se razlikovati od izvornog diska po sljedećim konstrukcijskim osobinama:

(a) tip i geometrija prozračivanja (za prozračivane diskove);

(b) ugrađeni ili sastavni disk ili bubanj;

(c) obrada površine (npr. otvori, utori itd.).

5.3.4.2. Zahtjevi za učinkovitost

Dio mora proći sljedeća ispitivanja učinkovitosti u skladu s prilozima 11. i 12.:

(a) ispitivanje učinkovitosti u skladu s Pravilnikom br. 13 ili 13-H;

(b) usporedno ispitivanje dinamičkih tarnih svojstava izvornog dijela;

(c) ispitivanja integriteta (zamor pri visokom opterećenju i toplinski zamor).

5.3.5. Tip

Kočni diskovi/bubnjevi koji imaju jednake glavne osobine kako je dolje navedeno smatraju se jednim tipom unutar jednog izvješća ili homologacije.

5.3.5.1. Kriteriji za tip kočnih diskova

5.3.5.1.1. Osnovna konstrukcija

(a) s prozračivanjem ili bez (npr. neprozračivani, prozračivani);

(b) konstrukcija prozračivanja;

(c) površina (npr. s utorima ili otvorima);

(d) glavina (s ugrađenim bubnjem parkirne kočnice ili bez njega);

(e) ugradnja (kruta, poluplutajuća, plutajuća itd.);

(f) kapa (s ugrađenim bubnjem parkirne kočnice ili bez njega).

5.3.5.1.2. Skupina materijala

Sve skupine materijala (uključujući njihove odnosne podskupine) smatraju se posebnim tipom.

5.3.5.1.2.1. Lijevano željezo

5.3.5.1.2.2. Čelik

5.3.5.1.2.3. Složeni materijali

5.3.5.1.2.4. Konstrukcija od više materijala

5.3.5.2. Kriteriji za tip kočnih bubnjeva

(a) skupina materijala (npr. čelik, lijevano željezo, složeni materijali);

(b) glavina (sa/bez);

(c) sastavljena konstrukcija.

5.3.6. Kriteriji za ispitnu skupinu (unutar istog tipa)

Ispitivanje u ispitnim skupinama je u slučaju zamjenjivih dijelova moguće samo ako vezni dijelovi između mjesta ugradnje i tarnih površina diska imaju isti opći oblik.

Iz svake ispitne skupine, navedene dolje, najmanje je jedna varijanta podvrgnuta odgovarajućim ispitivanjima utvrđenima u prilozima 10., 11. i 12. Varijanta koja je odabrana iz ispitne skupine za ispitivanje zamjenskog dijela je ona varijanta koja ima najviši omjer između kinetičke energije i mase odgovarajućeg zamjenskog dijela.

Pri čemu je:

Vmax,i najviša konstrukcijski određena brzina vozila u kojeg je ugrađen zamjenski dio (u slučaju prikolica pretpostavlja se da je Vmax,i najmanje na 80 km/h) m ispitna masa kako je utvrđena u Prilogu 11. stavku 3.2.1.2 i Prilogu 12. stavku 3.2.1.2. mzamjenski dio, i masa zamjenskog dijela odgovarajućeg vozila

5.3.6.1. Zamjenski kočni diskovi

5.3.6.1.1. Kriteriji oblikovanja ispitnih skupina u vezi sa zamjenskim kočnim diskovima u vozilima kategorije M1, M2, N1, N2, O1 i O2

5.3.6.1.1.1. Ispitna skupina u vezi s ispitivanjima propisanim u stavcima 1. do 4. Priloga 11. ili Priloga 12.

Ova ispitna skupina obuhvaća sve kočne diskove čiji vanjski promjer diska ne odstupa za više od 6 mm, a debljina diska za najviše 4 mm.

5.3.6.1.1.2. U slučaju različitih materijala unutar skupine materijala, za svaki se posebni materijal prilaže dokaz o ispunjavanju zahtjeva iz Priloga 11. ili Priloga 12.

5.3.6.1.2. Kriteriji oblikovanja ispitnih skupina u vezi sa zamjenskim kočnim diskovima u vozilima kategorije M3, N3, O3 i O4

5.3.6.1.2.1. Ispitna skupina u vezi s ispitivanjima propisanim u stavcima 1. do 4. Priloga 11. ili Priloga 12.

Ova ispitna skupina obuhvaća sve kočne diskove čiji vanjski promjer diska ne odstupa za više od 10 mm, a debljina diska za najviše 4 mm.

5.3.6.1.2.2. U slučaju različitih materijala unutar skupine materijala, za svaki se posebni materijal prilaže dokaz o ispunjavanju zahtjeva iz Priloga 11. ili Priloga 12.

5.3.6.2. Zamjenski kočni bubnjevi

5.3.6.2.1. Kriteriji oblikovanja ispitnih skupina u vezi sa zamjenskim kočnim bubnjevima u vozilima kategorije M1, M2, N1, N2, O1 i O2

5.3.6.2.1.1. Ispitna skupina u vezi s ispitivanjima propisanim u stavcima 1. do 4. Priloga 11. ili Priloga 12.

Ova ispitna skupina obuhvaća sve kočne bubnjeve čiji unutarnji promjer bubnja ne odstupa za više od 30 mm, a širina kočne papuče kočnog diska za najviše 10 mm.

5.3.6.2.1.2. U slučaju različitih materijala unutar skupine materijala, za svaki se posebni materijal prilaže dokaz o ispunjavanju zahtjeva iz Priloga 11. ili Priloga 12.

5.3.6.2.2. Kriteriji oblikovanja ispitnih skupina u vezi sa zamjenskim kočnim bubnjevima u vozilima kategorije M3, N3, O3 i O4

5.3.6.2.2.1. Ispitna skupina u vezi s ispitivanjima propisanim u stavcima 1. do 4. Priloga 11. ili Priloga 12.

Ova ispitna skupina obuhvaća sve kočne bubnjeve čiji unutarnji promjer bubnja ne odstupa za više od 10 posto (u svojoj najmanjoj vrijednosti), a širina kočne papuče kočnog diska za najviše 40 mm.

5.3.6.2.2.2. U slučaju različitih materijala unutar skupine materijala, za svaki se posebni materijal prilaže dokaz o ispunjavanju zahtjeva iz Priloga 11. ili Priloga 12.

5.3.7. Opseg ocjene u vezi sa zamjenskim kočnim diskovima/bubnjevima

5.3.7.1. Provjera geometrijskih osobina

Pri usporedbi s izvornim dijelovima kod zamjenskih diskova/bubnjeva provjeravaju se sljedeće primjenjive osobine (vidjeti također Prilog 10.):

(a) promjer diska/bubnja, uključujući promjere tarne površine (u slučaju kočnog diska s ugrađenim bubnjem parkirne kočnice, treba provjeriti oba promjera);

(b) debljina bubnja (izvorne dimenzije i oznaka najmanjeg dopuštenog trošenja) – od površine za ugrađivanje do vanjske tarne površine;

(c) debljina prirubnica za ugrađivanje;

(d) promjer diobnog kruga otvora/vijaka za pričvršćivanje;

(e) broj otvora/vijaka za pričvršćivanje;

(f) promjer prirubnica za ugrađivanje;

(g) način centriranja (npr. središnji naglavak ili klinovi/vijci za pričvršćivanje);

(h) u slučaju kočnih diskova s ugrađenim bubnjevima parkirne kočnice širina tarne površine i mogućih žljebova za odvođenje topline;

(i) pored toga, u slučaju prozračivanih kočnih diskova: i. vrsta prozračivanja (unutarnje/vanjsko); ii. broj rebara i stupova; iii. dimenzije voda za prozračivanje.

5.3.7.2. Mjere za uravnoteženje

Mjere za uravnoteženje u vezi sa zamjenskim kočnim diskovima/bubnjevima odgovaraju mjerama za uravnoteženje izvornih dijelova koji se zamjenjuju.

5.3.7.3. Ocjena stanja istrošenosti tarnih površina

Ova ocjena se donosi u skladu s kriterijima proizvođača vozila.

5.3.7.4. Ispitivanja

Svaku ispitnu skupinu (vidjeti 5.3.6.) unutar određenog tipa zamjenskog diska/bubnja (vidjeti 3.3.2.) ispituje tehnička služba.

5.3.8. Izvješće o ispitivanju

Sastavlja se izvješće o ispitivanju koje sadrži barem podatke utvrđene u Prilogu 13. ovom Pravilniku.

6. PAKIRANJE I OZNAČIVANJE

6.1. Zahtjevi u vezi s pakiranjem i označavanjem tipa sklopa zamjenskih kočnih obloga, tipa zamjenske kočne obloge kočnica s bubnjem ili zamjenske kočne obloge kočnica s bubnjem:

6.1.1. Sklopovi zamjenskih kočnih obloga ili zamjenske kočne obloge kočnica s bubnjem koji odgovaraju tipu homologiranom u skladu s ovim Pravilnikom, stavljaju se na tržište u kompletima za pojedinu osovinu.

6.1.2. Svaki komplet za osovinu treba biti u posebnom pakiranju koje je napravljeno tako da je svako prethodno otvaranje lako vidljivo.

6.1.3. Na svakom pakiranju trebaju biti vidljivi sljedeći podaci: 6.1.3.1. količina sklopova zamjenskih kočnih obloga ili zamjenskih kočnih obloga kočnica s bubnjem u pakiranju; 6.1.3.2. naziv ili trgovačka oznaka proizvođača; 6.1.3.3. marka i tip zamjenskih kočnih obloga ili zamjenskih kočnih obloga kočnica s bubnjem; 6.1.3.4. vozila/osovine/kočnice za koje je sadržaj homologiran; 6.1.3.5. homologacijska oznaka.

6.1.4. Svako pakiranje treba sadržavati uputu o ugradnji na jednom od službenih jezika ECE-a dopunjenu odgovarajućim tekstom na jeziku zemlje u kojoj se prodaje: 6.1.4.1. s posebnom uputom za pomoćne dijelove; 6.1.4.2. koja navodi da se sklop zamjenske kočne obloge ili zamjenske kočne obloge kočnica s bubnjem trebaju mijenjati za cijelu osovinu; 6.1.4.3. sa, u slučaju zamjenskih kočnih obloga kočnica s bubnjem, opću izjavu kojom se privlači pažnja na sljedeće stavke: integritet platforme kočne papuče, naležne površine ležaja i otklona; kočna papuča se ne iskrivljava, ne deformira ni ne korodira; tip i veličina zakovice koju treba upotrebljavati; potrebni alati za zakivanje i sile; 6.1.4.4. i dodatno, u slučaju sustava kombiniranog kočenja u smislu stavka 2.9. Pravilnika br. 78 navodi se homologirana kombinacija (kombinacije) sklopa kočne obloge.

6.1.5. Na svakom sklopu zamjenskih kočnih dijelova ili zamjenskih kočnih obloga kočnica s bubnjem moraju trajno biti vidljivi sljedeći podaci o homologaciji: 6.1.5.1. homologacijska oznaka; 6.1.5.2. datum proizvodnje, najmanje mjesec i godina, ili serijski broj; 6.1.5.3. marka i tip kočne obloge.

6.2. Zahtjevi u vezi s pakiranjem i označivanjem zamjenskih kočnih diskova ili zamjenskih kočnih bubnjeva

6.2.1. Na svakoj prodanoj jedinici moraju biti navedeni barem sljedeći podaci:

6.2.1.1. broj dijela;

6.2.1.2. u slučaju motornih vozila: marka, tip i trgovački naziv vozila, osovina na koju se dio ugrađuje i razdoblje proizvodnje vozila, ako razdoblje proizvodnje nije dostupno može se navesti uputa na broj/identifikacijsku oznaku izvornog dijela;

6.2.1.3. u slučaju prikolica mora se navesti uputa na broj/identifikacijsku oznaku izvornog dijela;

6.2.1.4. svako pakiranje sadrži upute za ugradnju na jeziku zemlje u kojoj se prodaje, zajedno s: 6.2.1.4.1. podacima za dodatnu opremu; 6.2.1.4.2. uputom da se zamjenski kočni diskovi i bubnjevi trebaju zamijeniti za čitavi komplet osovina.

6.2.2. Označivanje

Svaki kočni disk/bubanj homologiran u skladu s ovim Pravilnikom mora biti trajno označen najmanje sljedećim podacima:

6.2.2.1. naziv ili trgovačka oznaka proizvođača;

6.2.2.2. homologacijski broj;

6.2.2.3. uputa koja omogućuje sljedivost proizvodnog postupka (npr. datum, serijski broj, izvorna oznaka);

6.2.2.4. najmanja debljina kočnog diska ili najveći dopušteni unutarnji promjer kočnog bubnja.

7. PREINAKE I PROŠIRENJE HOMOLOGACIJE ZAMJENSKIH DIJELOVA

7.1. O svakoj preinaci zamjenskog dijela treba obavijestiti homologacijsko tijelo koje je dodijelilo homologaciju tipa. To tijelo tada može: 7.1.1. smatrati da učinjene preinake neće imati osjetno nepovoljan učinak i da u svakom slučaju zamjenski dio još uvijek ispunjava zahtjeve; ili 7.1.2. zahtijevati od tehničke službe nadležne za provođenje ispitivanja dodatno izvješće o ispitivanju.

7.2. Dodjeljivanje ili odbijanje homologacije s navedenim preinakama dostavlja se strankama Sporazuma iz 1958. koje primjenjuju ovaj Pravilnik postupkom koji je određen u gornjem stavku 4.4.

7.3. Nadležno tijelo koje izdaje proširenje homologacije dodjeljuje serijski broj za to proširenje i o tome obavješćuje druge stranke Sporazuma iz 1958. koje primjenjuju ovaj Pravilnik putem formulara s izjavom koji je sukladan predlošku u Prilogu 1. ovom Pravilniku.

8. SUKLADNOST PROIZVODNJE

8.1. Zamjenski dijelovi koji su homologirani u skladu s ovim Pravilnikom izrađuju se tako da su sukladni homologiranom tipu.

8.2. Za originalne dijelove koji su predmet zahtjeva prema stavku 3.2. smatra se da ispunjavaju zahtjeve stavka 8.

8.3. Kako bi se provjerilo da su zahtjevi iz stavka 8.1. ispunjeni, provodi se odgovarajući nadzor proizvodnje. On obuhvaća nadzor upotrijebljenih sirovina i sastavnih dijelova.

8.4. Nositelj homologacije mora posebno: 8.4.1. osigurati da se za svaki tip sklopa zamjenskih kočnih obloga ili tip zamjenske kočne obloge kočnica s bubnjem barem provedu relevantna ispitivanja propisana u stavku 5.2.2. i relevantna ispitivanja propisana u Prilogu 9. ovom Pravilniku, na temelju statističkih podataka i nasumičnih uzoraka u skladu s regularnim postupkom za osiguranje kvalitete. Za sklopove kočnih obloga parkirne kočnice primjenjuje se samo smična čvrstoća opisana u stavku 5.2.2.; 8.4.2. osigurati da se za svaki zamjenski disk i bubanj barem provedu ispitivanja propisana u Prilogu 9. ovom Pravilniku, na temelju statističkih podataka i nasumičnih uzoraka u skladu s regularnim postupkom za osiguranje kvalitete; 8.4.3. osigurati postupke za učinkoviti nadzor kvalitete proizvoda; 8.4.4. imati pristup kontrolnoj opremi potrebnoj za provjeru sukladnosti sa svakim homologiranim tipom; 8.4.5. analizirati rezultate svakog tipa ispitivanja kako bi se provjerila i osigurala stabilnost svojstava proizvoda, dopuštajući pritom odstupanja u industrijskoj proizvodnji; 8.4.6. osigurati da se rezultati ispitivanja zabilježe i da pripadajući dokumenti ostanu dostupni u razdoblju koje je potrebno utvrditi u skladu s administrativnom službom; 8.4.7. osigurati da svi uzorci ili ispitni dijelovi koji daju dokaz o nesukladnosti s tipom ispitivanja moraju imati za posljedicu uzimanje i ispitivanje novih uzoraka. Poduzimaju se sve potrebne mjere kako bi se ponovo uspostavila sukladnost odgovarajuće proizvodnje.

8.5. Nadležno tijelo koje je dodijelilo homologaciju tipa može u bilo koje vrijeme provjeriti metode za kontrolu sukladnosti primjenljive na svaku proizvodnu jedinicu. 8.5.1. Kod svake inspekcije, inspektoru je potrebno predočiti knjige ispitivanja i bilješke o pregledima proizvodnje. 8.5.2. Inspektor može nasumce uzeti uzorke koji se moraju ispitivati u laboratoriju proizvođača. Najmanji broj uzoraka određuje se u skladu s rezultatima proizvođačeve vlastite provjere. 8.5.3. Pokaže li se razina kvalitete nezadovoljavajućom ili se učini potrebnim provjeriti valjanost ispitivanja provedenih u zahtjevu iz stavka 8.5.2., inspektor odabire uzorke koji se dostavljaju tehničkoj službi koja je pratila ispitivanja za homologaciju tipa. 8.5.4. Nadležno tijelo može obaviti bilo koje ispitivanje propisano ovim Pravilnikom. 8.5.5. Uobičajena učestalost provjera koje je odobrilo nadležno tijelo je jedanput godišnje. U slučaju da se ustanove negativni rezultati tijekom jedne od provjera, nadležno je tijelo dužno osigurati poduzimanje svih potrebnih mjera da se što prije ponovo uspostavi sukladnosti proizvodnje.

9. KAZNE ZA NESUKLADNOST PROIZVODNJE

9.1. Homologacija dodijeljena za tip sklopa zamjenskih kočnih obloga ili tip zamjenske kočne obloge kočnica s bubnjem na temelju ovog Pravilnika može se povući ako nisu ispunjeni zahtjevi određeni u stavku 8.1. gore. Homologacija dodijeljena za tip zamjenskog kočnog bubnja ili zamjenskog kočnog diska na temelju ovog Pravilnika može se povući ako nisu ispunjeni zahtjevi određeni u stavku 8.1. gore.

9.2. Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno dodijelila, ona o tome odmah obavješćuje druge ugovorne stranke koje primjenjuju ovaj Pravilnik putem obrasca s izjavom koji je u skladu s predloškom u Prilogu 1.A ili Prilogu 1.B ovom Pravilniku.

10. KONAČNA OBUSTAVA PROIZVODNJE

Ako nositelj homologacije u potpunosti prestane proizvoditi zamjenski dio homologiran u skladu s ovim Pravilnikom, o tome mora obavijestiti tijelo koje je dodijelilo homologaciju. Po primitku predmetne izjave to tijelo o tome odmah mora obavijestiti druge ugovorne stranke Sporazuma iz 1958. koje primjenjuju ovaj Pravilnik putem obrasca s izjavom koji je sukladan predlošku iz priloga 1.A ili 1.B ovom Pravilniku.

11. NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I HOMOLOGACIJSKIH TIJELA

Stranke iz Sporazuma koje primjenjuju ovaj Pravilnik dostavljaju Tajništvu Ujedinjenih naroda imena i adrese tehničkih službi koje su odgovorne za provođenje homologacijskih ispitivanja i homologacijskih tijela koja dodjeljuju homologaciju i kojima se šalju obrasci koji potvrđuju homologaciju ili proširenje, odbijanje ili povlačenje homologacije, a koji su izdani u drugim državama.

12. PRIJELAZNE ODREDBE

12.1. Od službenog dana stupanja na snagu niza izmjena 02, nijedna ugovorna stranka koja primjenjuje ovaj Pravilnik ne odbija dodijeliti homologacije prema ovom Pravilniku kako je izmijenjen nizom izmjena 02.

12.2. Homologacije sklopova kočnih obloga i kočnih obloga kočnica s bubnjem koje su dodijeljene u skladu s nizom izmjena 01 Pravilnika ostaju valjane čak i nakon stupanja na snagu niza izmjena 02, a ugovorne ih stranke koje primjenjuju ovaj Pravilnik i dalje prihvaćaju i ne odbijaju odobriti proširenja homologacije u skladu s nizom izmjena 01 ovog Pravilnika.

12.3. Ugovorne stranke koje primjenjuju ovaj Pravilnik i dalje dozvoljavaju ugradbu ili uporabu sklopa zamjenskih kočnih obloga ili zamjenskih kočnih obloga kočnica s bubnjem na vozilo u uporabi, homologirano prema ovom Pravilniku u izvornom neizmijenjenom obliku.

(1) Ne odnosi se na moguće dodatne funkcije zamjenskih dijelova, kao što je na primjer prepoznavanje brzine u slučaju ugrađenih uređaja za prepoznavanje brzine ili vođenja kotača u slučaju ugrađenih glavina.

(2) Ako takve kočne obloge nisu dostupne na tržištu, umjesto njih mogu se upotrebljavati kočne obloge iz stavka 8.2.

(3) Brojčane oznake ugovornih stranaka Sporazuma iz 1958. navedene su u Prilogu 3. Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.2. Amend.1.

(4) Analiza najgoreg mogućeg slučaja mora uključivati sljedeće tehničke značajke (najmanje) svakog tipa vozila koji se primjenjuje:

(a) promjer rotora;

(b) debljina rotora;

(c) odzračeni ili kruti rotor;

(d) primjer klipa;

(e) dinamički polumjer gume;

(f) masa vozila;

(g) masa osovine i postotak kočnog učinka osovine;

(h) najveća brzina vozila.

Uvjeti ispitivanja navode se u izvješću o ispitivanju.

(5) Ovo je ispitivanje uključeno u svrhu sukladnosti proizvodnje. Najmanje vrijednosti i dopuštena odstupanja trebaju se usuglasiti s tehničkom službom.

(6) N/a u slučaju plutajućeg diska.

(7) Vrijednost Ra u skladu s ISO 1302:2002.

(8) Vrijednost Ra u skladu s ISO 1302:2002.

PRILOG 1.A

IZJAVA

(najveći format: A4 (210 x 297 mm))

PRILOG 1.B

IZJAVA

(najveći format: A4 (210 x 297 mm))

PRILOG 2.

POLOŽAJ HOMOLOGACIJSKE OZNAKE I HOMOLOGACIJSKIH PODATAKA

(Vidjeti stavak 4.2. ovog Pravilnika)

Iz gore navedene homologacijske oznake je vidljivo da je predmetni dio homologiran u Francuskoj (E2) u skladu s Pravilnikom br. 90 pod brojem homologacije C0359/7248. Prve dvije znamenke homologacijskog broja označavaju da je homologacija dodijeljena u skladu s Pravilnikom br. 90 s uključenim nizom izmjena 02.

Primjer oznake sklopa kočne pločice

Primjer oznake sklopa kočne papuče

Primjer oznake kočnih obloga kočnica s bubnjem

Napomena: Položaj bilo koje od tih oznaka prikazanih u gornjim primjerima, nije obvezan.

PRILOG 3.

ZAHTJEVI ZA SKLOPOVE ZAMJENSKIH KOČNIH OBLOGA ZA VOZILA KATEGORIJA M1, M2 I N1

1. Sukladnost s Pravilnikom br. 13 ili 13-H

Sukladnost s Pravilnikom br. 13 ili 13-H provjerava se ispitivanjem vozila.

1.1. Priprema vozila

1.1.1. Ispitno vozilo

Vozilo, predstavnik tipa (tipova) za koji je podnesen zahtjev za homologaciju sklopova zamjenskih kočnih obloga, mora biti opremljeno tipom sklopa zamjenskih kočnih obloga za koji je podnesen zahtjev za homologaciju, i mora u skladu sa zahtjevima pravilnika br. 13 i 13-H biti opremljen mjernim uređajima za ispitivanje kočenja.

Kočne obloge koje su podnesene za ispitivanje trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.1.2. Postupak uhodavanja

1.1.2.1. Opći uvjeti

Sklopovi kočnih obloga podneseni za ispitivanje opremljeni su odgovarajućim kočnicama. U slučaju sklopova zamjenskih kočnih obloga moraju se upotrijebiti nove kočne obloge. Kočne obloge kočnica s bubnjem mogu se strojno obraditi kako bi se postigao najbolji mogući početni kontakt između obloga i bubnja (bubnjeva). Ispitno vozilo treba biti potpuno opterećeno.

Mogu se upotrijebiti sklopovi izvornih kočnih obloga upotrijebljeni za usporedno ispitivanje i već ugrađeni na ispitno vozilo, uz uvjet da su u dobrom stanju i da nisu istrošeni za više od 20 % početne debljine. Ne smiju imati oštećenja, napuknuća, previše rđe ni znakove pregrijavanja. Oni se uhodavaju u skladu s postupkom opisanim dolje.

1.1.2.2. Postupak

Prevezite udaljenost od najmanje 50 km s najmanje 100 primjena kočnice pri različitim usporenjima (najmanje između 1 m/s2 i 5 m/s2) s početnim brzinama između 50 km/h i 120 km/h. Tijekom postupka uhodavanja mora se barem tri puta postići temperaturni raspon između 250 °C i 500 °C za sklopove kočnih pločica ili između 150 °C i 250 °C za sklopove kočnih obloga kočnica s bubnjem (mjereno na tarnoj površini diska ili bubnja). Temperature ne smiju prelaziti 500 °C za sklopove kočnih pločica i 250 °C za sklopove kočnih obloga kočnica s bubnjem.

1.1.2.3. Provjera djelovanja

Kočenjem jedne po jedne osovine provesti 5 kočenja (1) pri brzini od 70 km/h do 0 km/h (prednja osovina) i 45 km/h do 0 km/h (stražnja osovina) pri tlaku u vodu od 4 Mpa i s početnom temperaturom od 100 °C za svako zaustavljanje. Pet uzastopnih nejednakih rezultata mora biti u granicama dozvoljenog odstupanja od 0,6 m/s2 (prednja osovina) ili 0,4 m/s2 (stražnja osovina) od prosječnog punog usporenja.

Ako ovaj zahtjev nije ispunjen, postupak uhodavanja u skladu sa stavkom 1.1.2.2. mora se proširiti, a provjera djelovanja u skladu sa stavkom 1.1.2.3. mora se ponoviti.

1.2. Kočni sustav vozila provjerava se u skladu sa zahtjevima za odgovarajuću kategoriju vozila (M1, M2 ili N1) u Pravilniku br. 13, Prilogu 4., stavcima 1. i 2. ili Pravilniku br. 13-H, Prilogu 3. stavcima 1. i 2. već prema tome koji je primjereniji uzimajući u obzir izvornu homologaciju sustava. Primjenjuju se sljedeći zahtjevi odnosno ispitivanja:

1.2.1. Sustav radne kočnice

1.2.1.1. Ispitivanje tipa 0 s odspojenim motorom i opterećenim vozilom u skladu s Pravilnikom br. 13, Prilogom 4., stavkom 1.4.2. ili Pravilnikom br. 13-H, Prilogom 3., stavkom 1.4.2.

1.2.1.2. Ispitivanje tipa 0 sa spojenim motorom s neopterećenim vozilom u skladu s Pravilnikom br. 13, Prilogom 4. stavkom 1.4.3.1. (ispitivanje stabilnosti) i 1.4.3.2. (samo ispitivanje pri početnoj brzini od v = 0,8 vmax) ili Pravilnikom br. 13-H, Prilogom 3. stavcima 1.4.3.1. i 1.4.3.2.

1.2.1.3. Ispitivanje tipa I u skladu s Pravilnikom br. 13, Prilogom 4., stavkom 1.5. ili Pravilnikom br. 13-H, Prilogom 3. stavkom 1.5.

1.2.2. Sustav pomoćne kočnice

1.2.2.1. Ispitivanje tipa 0 s odspojenim motorom s opterećenim vozilom u skladu s Pravilnikom br. 13, Prilogom 4. stavkom 2.2. ili Pravilnikom br. 13-H, Prilogom 3. stavkom 2.2. (to ispitivanje se može izostaviti ako je očito da su zahtjevi ispunjeni, npr. kod dijagonalno povezanog kočnog sustava).

1.2.3. Sustav parkirne kočnice

(Vrijedi samo u primjeru kad se kočnica za koju se traži homologacija kočnih obloga koristi za parkiranje).

1.2.3.1. Ispitivanje na nizbrdici od 18 % s opterećenim vozilom u skladu s Pravilnikom br. 13, Prilogom 4. stavkom 2.3.1. ili ispitivanje na nizbrdici od 20 % s opterećenim vozilom u skladu s Pravilnikom br. 13-H, Prilogom 3. stavkom 2.3.1.

1.3. Vozilo mora ispunjavati sve odgovarajuće zahtjeve iz Pravilnika br. 13, Priloga 4. stavka 2. ili Pravilnika br. 13-H, Priloga 3. stavka 2.3.1.kako je određeno za tu kategoriju vozila.

2. Dodatni zahtjevi

Sukladnost s dodatnim zahtjevima provjerava se jednim od sljedećih zahtjeva:

2.1. Ispitivanje na vozilu (kočenjem svake osovine posebno)

Za ovo ispitivanje vozilo treba biti potpuno opterećeno, a kočnice se aktiviraju uvijek na odspojenom motoru i na ravnoj cesti.

Sustav za upravljanje radnom kočnicom vozila mora biti opremljen napravom za odvajanje kočnica prednje osovine od kočnica stražnje osovine, tako da se obje mogu koristiti neovisno jedna o drugoj.

U slučaju da se traži homologacija sklopova kočnih obloga za kočnice prednje osovine, djelovanje kočnice stražnje osovine treba isključiti.

U slučaju da se traži homologacija sklopova kočnih obloga za kočnice stražnje osovine, djelovanje kočnice prednje osovine treba isključiti.

2.1.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja hladnim kočnicama se uspoređuje s učinkovitošću izvornih sklopova kočnih obloga tako da se rezultati ispitivanja uspoređuju na sljedeći način:

2.1.1.1. Kočnice se aktiviraju šesterokratno postupnim povećavanjem pritiska na pedalu ili povećanjem tlaka u vodu, dok kotači ne blokiraju odnosno do ostvarivanja prosječnog punog usporenja od 6 m/s2, ali do najvećeg dozvoljenog tlaka na pedalu za predmetnu kategoriju vozila, i to od početnih brzina navedenih u tablici: Kategorija vozila Ispitna brzina u km/h Prednja osovina Stražnja osovina M1 70 45 M2 50 40 M3 65 50 Početna temperatura kočnica prije svake uporabe treba biti ≤ 100 °C.

2.1.1.2. Pritisak na pedalu odnosno tlak u radnom vodu i prosječno puno usporenje se bilježe i prikazuju u obliku krivulje za svako aktiviranje kočnice te se određuje pritisak (sila) na pedalu koja je potrebna za postizanje (ako je moguće) prosječnog punog usporenja od 5 m/s2 za kočnice prednje osovine i 3 m/s2 za kočnice stražnje osovine. Ako se te vrijednosti ne mogu postići najvećim dozvoljenim pritiskom (silom) na pedalu, određuje se pritisak na pedalu ili tlak u radnom vodu koji je potreban da se postigne najveće usporenje.

2.1.1.3. Smatra se da je sklop zamjenskih kočnih obloga po učinkovitosti usporediv s izvornim sklopom kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga.

2.1.2. Ispitivanje osjetljivosti na brzinu

2.1.2.1. Koristeći silu na pedali kočnice prema stavku 2.1.1.2. ovog Priloga pri početnoj temperaturi kočnice od 100 °C, tri puta se aktivira kočnica pri svakoj od sljedećih brzina:

(a) Prednja osovina 65 km/h, 100 km/h i 135 km/h, kad je vmax veći od 150 km/h.

(b) Stražnja osovina 45 km/h, 65 km/h i 90 km/h, kad je vmax veći od 150 km/h.

2.1.2.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.1.2.3. Prosječno puno usporenje zabilježeno za više brzine mora se nalaziti u području ± 15 % usporenja koje je zabilježeno za najniže brzine.

2.2. Ispitivanje na inercijskom dinamometru

2.2.1. Ispitna oprema

Za potrebe ispitivanja inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.2.2. Ispitni uvjeti

2.2.2.1. Rotacijska masa dinamometra mora odgovarati polovici najvećeg osovinskog opterećenja tehnički dozvoljene mase vozila kako je prikazano u donjoj tablici i polumjeru kotrljanja najveće gume koja je dozvoljena za taj tip vozila.

Kategorija vozila Dio najveće mase vozila na osovini Prednja osovina Stražnja osovina M1 0,77 0,32 M2 0,69 0,44 N1 0,66 0,39

2.2.2.2. Početna brzina inercijskog dinamometra mora odgovarati pravocrtnoj brzini vozila kako je navedeno u točkama 2.2.3. i 2.2.4. ovog Priloga, i ovisna je o dinamičnom polumjeru gume.

2.2.2.3. Kočne obloge koje se ispituju trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

Faza uhodavanja 1, 64 kočenja s 80 km/h na 30 km/h pri različitim tlakovima u vodu:

Stražnja osovina Stražnja osovina Parametar Prednja osovina Disk kočnica Kočnica s bubnjem Broj kočenja po ciklusu 32 32 32 Brzina kočenja (km/h) 80 80 80 Brzina otpuštanja (km/h) 30 30 30 Početna temperatura kočnice (°C) < 100 < 100 < 80 Konačna temperatura kočnice (°C) otvoreno otvoreno otvoreno Tlak kočenja 1 (kPa) 1 500 1 500 1 500 Tlak kočenja 2 (kPa) 3 000 3 000 3 000 Tlak kočenja 3 (kPa) 1 500 1 500 1 500 Tlak kočenja 4 (kPa) 1 800 1 800 1 800 Tlak kočenja 5 (kPa) 2 200 2 200 2 200 Tlak kočenja 6 (kPa) 3 800 3 800 3 800 Tlak kočenja 7 (kPa) 1 500 1 500 1 500 Tlak kočenja 8 (kPa) 2 600 2 600 2 600 Tlak kočenja 9 (kPa) 1 800 1 800 1 800 Tlak kočenja 10 (kPa) 3 400 3 400 3 400 Tlak kočenja 11 (kPa) 1 500 1 500 1 500 Tlak kočenja 12 (kPa) 2 600 2 600 2 600 Tlak kočenja 13 (kPa) 1 500 1 500 1 500 Tlak kočenja 14 (kPa) 2 200 2 200 2 200 Tlak kočenja 15 (kPa) 3 000 3 000 3 000 Tlak kočenja 16 (kPa) 4 600 4 600 4 600 Tlak kočenja 17 (kPa) 2 600 2 600 2 600 Tlak kočenja 18 (kPa) 5 100 5 100 5 100 Tlak kočenja 19 (kPa) 2 200 2 200 2 200 Tlak kočenja 20 (kPa) 1 800 1 800 1 800 Tlak kočenja 21 (kPa) 4 200 4 200 4 200 Tlak kočenja 22 (kPa) 1 500 1 500 1 500 Tlak kočenja 23 (kPa) 1 800 1 800 1 800 Tlak kočenja 24 (kPa) 4 600 4 600 4 600 Tlak kočenja 25 (kPa) 2 600 2 600 2 600 Tlak kočenja 26 (kPa) 1 500 1 500 1 500 Tlak kočenja 27 (kPa) 3 400 3 400 3 400 Tlak kočenja 28 (kPa) 2 200 2 200 2 200 Tlak kočenja 29 (kPa) 1 800 1 800 1 800 Tlak kočenja 30 (kPa) 3 000 3 000 3 000 Tlak kočenja 31 (kPa) 1 800 1 800 1 800 Tlak kočenja 32 (kPa) 3 800 3 800 3 800 Broj ciklusa 2 2 2

Faza uhodavanja 2, 10 zaustavljanja sa 100 km/h na 5 km/h pri 0,4 g usporenja i povećanjem početne temperature:

Stražnja osovina Stražnja osovina Parametar Prednja osovina Disk kočnica Kočnica s bubnjem Broj kočenja po ciklusu 10 10 10 Brzina kočenja (km/h) 100 100 100 Brzina otpuštanja (km/h) < 5 < 5 < 5 Razina usporenja (g) 0,4 0,4 0,4 Najveći tlak (kPa) 16 000 16 000 10 000 Početna temperatura 1 (°C) < 100 < 100 < 100 Početna temperatura 2 (°C) < 215 < 215 < 151 Početna temperatura 3 (°C) < 283 < 283 < 181 Početna temperatura 4 (°C) < 330 < 330 < 202 Početna temperatura 5 (°C) < 367 < 367 < 219 Početna temperatura 6 (°C) < 398 < 398 < 232 Početna temperatura 7 (°C) < 423 < 423 < 244 Početna temperatura 8 (°C) < 446 < 446 < 254 Početna temperatura 9 (°C) < 465 < 465 < 262 Početna temperatura 10 (°C) < 483 < 483 < 270 Broj ciklusa 1 1 1

Vrijeme ponovnog uspostavljanja brzine, 18 kočenja s 80 km/h na 30 km/h pri tlaku u vodu od 3 000 kPa:

Stražnja osovina Stražnja osovina Parametar Prednja osovina Disk kočnica Kočnica s bubnjem Broj kočenja po ciklusu 18 18 18 Brzina kočenja (km/h) 80 80 80 Brzina otpuštanja (km/h) 30 30 30 Tlak (kPa) 3 000 3 000 3 000 Početna temperatura kočnice (°C) < 100 < 100 < 80 Konačna temperatura kočnice (°C) otvoreno otvoreno otvoreno Broj ciklusa 1 1 1

2.2.2.4. Provesti 5 primjena kočnice pri brzini od 80 km/h do 0 km/h pri tlaku u vodu od 4 MPa i s početnom temperaturom od 100 °C za svako zaustavljanje. Pet uzastopnih nejednakih rezultata mora biti u granicama dozvoljenog odstupanja od 0,6 m/s2 od prosječnog punog usporenja.

Ako ovaj zahtjev nije ispunjen, prva faza postupka uhodavanja „Postupak uhodavanja 1” mora se ponoviti dok se ne postigne željena stabilnost djelovanja.

2.2.2.5. Dozvoljena je uporaba zraka za hlađenje. Brzina dotoka zraka tijekom primjene kočnice na kočnici iznosi:

v zrak = 0,33 v

gdje je:

v = ispitna brzina vozila na početku kočenja.

2.2.3. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja s hladnim kočnicama se uspoređuje s učinkovitošću sklopova izvornih kočnih obloga tako da se rezultati ispitivanja uspoređuju na sljedeći način:

2.2.3.1. Pri početnim brzinama 80 km/h za M1 i N1 te 60 km/h za M2 i pri temperaturi kočnice od ≤ 100 °C na početku svake uporabe kočnica se pritisne šest puta uz postupno povećanje tlaka u vodu do prosječnog punog usporenja od 6 m/s2.

2.2.3.2. Tlak u vodu i prosječno puno usporenje se bilježe i prikažu grafički za svaku upotrebu kočnice, a odredi se tlak u vodu koji je potreban da se postigne usporenje od 5 m/s2.

2.2.3.3. Smatra se da je sklop zamjenskih kočnih obloga po učinkovitosti usporediv sa sklopom izvornih zamjenskih kočnih obloga, ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga.

2.2.4. Ispitivanje osjetljivosti na brzinu

2.2.4.1. Koristeći silu na pedali kočnice prema točki 2.2.3.2. pri početnoj temperaturi kočnice od ≤ 100 °C, tri puta se aktivira kočnica pri brzini okretanja dinamometra koja odgovara sljedećim pravocrtnim brzinama kretanja vozila od:

75 km/h, 120 km/h i dodatno 160 km/h, kad je vmax veća od 150 km/h.

2.2.4.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.2.4.3. Prosječno puno usporenje zabilježeno za više brzine mora se nalaziti u području unutar 15 % onog koje je zabilježeno za najniže brzine.

(1) Za kočnice osim hidrauličnih koristiti ekvivalentnu početnu vrijednost.

PRILOG 4.

ZAHTJEVI ZA SKLOPOVE ZAMJENSKIH KOČNIH OBLOGA I KOČNIH OBLOGA KOČNICA S BUBNJEM ZA VOZILA KATEGORIJA M3, N2 I N3

1. Ispitivanje vozila

1.1. Ispitno vozilo

Vozilo, predstavnik tipa (tipova) za koji je podnesen zahtjev za homologaciju sklopa zamjenskih kočnih obloga ili homologaciju kočnih obloga kočnica s bubnjem, mora biti opremljeno tipom sklopa kočnih obloga ili kočnih obloga kočnica s bubnjem za koji je podnesen zahtjev za homologaciju, i mora, u skladu sa zahtjevima Pravilnika br. 13, biti opremljen mjernim uređajima za ispitivanje kočenja.

Kočne obloge podnesene za ispitivanje trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.2. Ispitivanja i zahtjevi

1.2.1. Sukladnost s Pravilnikom br. 13

1.2.1.1. Kočni sustav vozila provjerava se u skladu sa zahtjevima za odgovarajuću kategoriju vozila (M3, N2 ili N3) u Pravilniku br. 13, Prilogu 4., stavcima 1. i 2. Primjenjuju se sljedeći zahtjevi odnosno ispitivanja:

1.2.1.1.1. Sustav radne kočnice

1.2.1.1.1.1. Ispitivanje tipa 0 s odspojenim motorom i opterećenim vozilom

1.2.1.1.1.2. Ispitivanje tipa 0 sa spojenim motorom s neopterećenim i opterećenim vozilom u skladu s Pravilnikom br. 13, Prilogom 4., stavcima 1.4.3.1. (ispitivanje stabilnosti) i 1.4.3.2. (samo ispitivanje pri početnoj brzini od v = 0,8 vmax).

1.2.1.1.1.3. Ispitivanje tipa I u skladu s Pravilnikom br. 13, Prilogom 4., stavcima 1.5.1. i 1.5.3.

1.2.1.1.1.4. Ispitivanje tipa II

Opterećeno vozilo treba biti ispitano tako da je ulazna energija jednaka onoj zabilježenoj u jednakom razdoblju s opterećenim vozilom koje se kretalo prosječnom brzinom od 30 km/h nizbrdicom od 2,5 % tijekom 6 km izvan brzine, uz kočnu energiju isključivo iz radne kočnice.

1.2.1.1.2. Sustav pomoćne kočnice

1.2.1.1.2.1. Ispitivanje tipa 0 s odspojenim motorom s opterećenim vozilom (to ispitivanje se može izostaviti ako se nadoknadi ispitivanjima u skladu sa stavkom 1.2.2. ovog Priloga).

1.2.1.1.3. Sustav parkirne kočnice

(Vrijedi samo u primjeru kad se kočnica za koju se traži homologacija kočnih obloga koristi za parkiranje).

1.2.1.1.3.1. Ispitivanje na nizbrdici od 18 % s opterećenim vozilom

1.2.1.2. Vozilo mora ispunjavati sve odgovarajuće zahtjeve iz Pravilnika br. 13, Priloga 4., stavka 2. kako je određeno za tu kategoriju vozila.

1.2.2. Dodatni zahtjevi (ispitivanje kočenjem svake osovine posebno)

Za ovo ispitivanje vozilo treba biti potpuno opterećeno, a kočnice se aktiviraju uvijek na odspojenom motoru i na ravnoj cesti.

Sustav za upravljanje radnom kočnicom vozila mora biti opremljen napravom za odvajanje kočnica prednje osovine od kočnica stražnje osovine, tako da se obje mogu koristiti neovisno jedna o drugoj.

U slučaju da se traži homologacija sklopa kočnih obloga ili homologacija kočnih obloga kočnica s bubnjem za kočnice prednje osovine, djelovanje kočnice stražnje osovine treba isključiti.

U slučaju da se traži homologacija sklopa kočnih obloga ili homologacija kočnih obloga kočnica s bubnjem za kočnice stražnje osovine, djelovanje kočnice prednje osovine treba isključiti.

1.2.2.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga ili zamjenskih kočnih obloga kočnica s bubnjem kod kočenja hladnim kočnicama se uspoređuje s učinkovitošću izvornih sklopova kočnih obloga ili kočnih obloga kočnica s bubnjem tako da se rezultati ispitivanja uspoređuju na sljedeći način.

1.2.2.1.1. Kočnice se aktiviraju šest puta postupnim povećavanjem pritiska na pedalu ili povećanjem tlaka u vodu, dok kotači ne blokiraju odnosno do ostvarivanja prosječnog punog usporenja od 3,5 m/s2 ili do najveće dozvoljene sile pritiska na pedalu ili do ostvarivanja najvećeg tlaka u vodu od početne brzine od 45 km/h i pri čemu je temperatura kočnica prije svake uporabe ≤ 100 °C.

1.2.2.1.2. Pritisak na pedalu odnosno tlak u radnom vodu i prosječno puno usporenje se bilježe i prikazuju u obliku krivulje za svako aktiviranje kočnice te se određuje pritisak (sila) na pedalu koja je potrebna za postizanje (ako je moguće) prosječnog punog usporenja od 3 m/s2. Ako se ta vrijednost ne može postići, određuje se pritisak na pedalu ili tlak u radnom vodu koji je potreban da se postigne najveće usporenje.

1.2.2.1.3. Smatra se da je sklop zamjenskih kočnih obloga ili da su zamjenske kočne obloge kočnica s bubnjem po učinkovitosti usporedivi sa sklopom izvornih kočnih obloga ili izvornim kočnim oblogama kočnica s bubnjem ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga ili s izvornim kočnim oblogama kočnica s bubnjem.

1.2.2.2. Ispitivanje osjetljivosti na brzinu

1.2.2.2.1. Koristeći silu na pedali kočnice prema stavku 1.2.2.1.2. ovog Priloga pri početnoj temperaturi kočnice ≤ 100 °C, tri puta se aktivira kočnica pri svakoj od sljedećih brzina:

40 km/h na 20 km/h,

60 km/h na 40 km/h, i

80 km/h na 60 km/h (ako vmax ≥ 90 km/h).

1.2.2.2.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

1.2.2.2.3. Prosječno puno usporenje zabilježeno za više brzine mora se nalaziti u području unutar 25 % usporenja koje je zabilježeno za najniže brzine.

2. Ispitivanje na inercijskom dinamometru

2.1. Ispitna oprema

Za potrebe ispitivanja inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.1.1. Ispitni uvjeti

2.1.1.1. Rotacijska masa dinamometra mora odgovarati polovici najvećeg osovinskog opterećenja tehnički dozvoljene mase vozila i polumjeru kotrljanja najveće gume koja je dozvoljena za taj tip (tipove) vozila.

2.1.1.2. Početna brzina inercijskog dinamometra mora odgovarati pravocrtnoj brzini vozila kako je navedeno u stavcima dolje, i ovisna je o dinamičnom polumjeru najmanje i najveće gume dozvoljene za taj tip (tipove) vozila.

2.1.1.3. Kočne obloge ili kočne obloge kočnica s bubnjem koje se ispituju trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2.1.1.4. Ako se koristi hlađenje zrakom, brzina dotoka zraka mora biti:

v zrak = 0,33 v

gdje je:

v = ispitna brzina vozila na početku kočenja.

2.1.1.5. Cilindar za aktiviranje ugrađen na kočnicu mora biti najmanje veličine koja je odobrena za taj tip (tipove) vozila.

2.2. Ispitivanja i zahtjevi

2.2.1. Ispitivanja koja proizlaze iz Pravilnika br. 13

2.2.1.1. Ispitivanje tipa 0

Pri početnoj brzini od 60 km/h i pri temperaturi kočnice ≤ 100 °C na početku svake uporabe kočnica se pritisne šest puta uz postupno povećanje tlaka u vodu do tlaka u vodu koji je stalno zajamčen u kočnom sustavu tipa (tipova) vozila (npr. pad tlaka u kompresoru). Mora se postići prosječno puno usporenje od najmanje 5 m/s2.

2.2.1.2. Ispitivanje tipa 0, kočni učinak pri velikim brzinama

Provesti najmanje tri primjene kočnice pri brzini od 100 km/h uz početnu temperaturu od 100 °C na početku svake uporabe ako je homologacija namijenjena za vozila kategorije N2 i pri brzini od 90 km/h ako je homologacija namijenjena za vozila kategorija M3 i N3 koristeći tlak u vodu kako je određen u stavku 2.2.1.1. Srednja vrijednost prosječnih punih usporenja tih triju primjena mora biti najmanje 4 m/s2.

2.2.1.3. Ispitivanje tipa I

2.2.1.3.1. Postupak zagrijavanja

Pri v1 = 60 km/h i v2 = 30 km/h i vremenu ciklusa od 60 s uz početnu temperaturu od ≤ 100 °C na početku svake uporabe se dvadeset puta zaredom pritisne na kočnicu. Tlak u vodu mora odgovarati usporenju od 3 m/s2 kod prve uporabe i mora ostati konstantan tijekom narednih pritisaka na kočnicu.

2.2.1.3.2. Kočni učinak kod kočenja sa zagrijanim kočnicama

Nakon završetka postupka zagrijavanja kočni učinak kod kočenja sa zagrijanim kočnicama mjeri se pod uvjetima iz stavka 2.2.1.1. gore, koristeći zajamčeni tlak u vodu kako je definiran u stavku 2.2.1.1. (temperaturni uvjeti mogu biti drukčiji). Srednja vrijednost prosječnog punog usporenja sa zagrijanom kočnicom ne smije biti manja od 60 posto vrijednosti postignute s hladnom kočnicom ili manja od 4 m/s2.

2.2.1.3.3. Vrijeme za ponovno uspostavljanje brzine

Počevši120 s nakon kočenja sa zagrijanim kočnicama napraviti 5 zaustavljanja s tlakom u vodu korištenim u stavku 2.2.1.3.1. gore i u intervalima od po najmanje 2 minute od početne brzine od 60 km/h. Na početku pete primjene temperatura kočnice mora biti ≤ 100 °C, a srednja vrijednost postignutog prosječnog punog usporenja mora biti unutar 10 posto od usporenja izračunanog iz omjera tlak u vodu/usporenje ispitivanja tipa 0 pri 60 km/h.

2.2.1.4. Ispitivanje tipa II

2.2.1.4.1. Postupak zagrijavanja

Kočnice se zagrijavaju stalnim kočnim momentom koji odgovara usporenju od 0,15 m/s2 pri stalnoj brzini od 30 km/h tijekom razdoblja od 12 minuta.

2.2.1.4.2. Kočni učinak kod kočenja sa zagrijanim kočnicama

Nakon postupka zagrijavanja kočni učinak kod kočenja sa zagrijanim kočnicama mjeri se pod uvjetima iz stavka 2.2.1.1. gore koristeći zajamčeni tlak u vodu kako je definiran u stavku 2.2.1.1. (temperaturni uvjeti mogu biti drukčiji). Srednja vrijednost prosječnog punog usporenja sa zagrijanom kočnicom ne smije biti manja od 3,75 m/s2.

2.2.1.5. Statičko ispitivanje učinkovitosti parkirne kočnice

2.2.1.5.1. Za cijeli raspon uporaba određuje se najneugodnija ulazna sila na kočnicu, najveća masa vozila koju treba zakočiti s jednom osovinom i polumjer gume.

2.2.1.5.2. Kočnica se aktivira s ulaznom snagom određenom u stavku 2.2.1.5.1. gore.

2.2.1.5.3. Na podizač dinamometra se djeluje polako rastućim zakretnim momentom da se zavrti bubanj ili disk. U trenutku kad se podizač dinamometra počne pomicati treba izračunati izlazni zakretni moment na kočnici i izračunati odgovarajuću kočnu silu osovine pomoću polumjera gume kako je određeno u stavku 2.2.1.5.1.

2.2.1.5.4. Ako se kočna sila, izmjerena prema stavku 2.2.1.5.3., podijeli s polovicom mase vozila u skladu sa stavkom 2.2.1.5.1., dobiveni koeficijent mora biti najmanje 0,18.

2.2.2. Ispitivanje jednakovrijedne učinkovitosti kod kočenja hladnim kočnicama

Usporedba kočenja s hladnim kočnicama sklopa zamjenskih kočnih obloga ili zamjenskih kočnih obloga kočnica s bubnjem i sklopom izvornih kočnih obloga ili izvornim kočnim oblogama kočnica s bubnjem radi se usporedbom rezultata ispitivanja tipa 0 kako je opisano u stavku 2.2.1.1.

2.2.2.1. Ispitivanje tipa 0 kako je propisano u stavku 2.2.1.1. provodi se s jednim kompletom sklopa izvornih kočnih obloga ili izvornim kočnim oblogama kočnice s bubnjem.

2.2.2.2. Smatra se da je sklop zamjenskih kočnih obloga ili zamjenskih kočnih obloga kočnica s bubnjem po učinkovitosti usporediv sa sklopom izvornih kočnih obloga ili izvornim kočnim oblogama kočnica s bubnjem, ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar 15 % usporenja dobivenih sa sklopom izvornih kočnih obloga ili s izvornim kočnim oblogama kočnica s bubnjem.

2.2.3. Ispitivanje osjetljivosti na brzinu

2.2.3.1. Koristeći zajamčeni tlak u vodu kako je definiran u stavku 2.2.1.1. i pri početnoj temperaturi kočnice od ≤ 100 °C, tri puta primijeniti kočnicu pri jednoj od sljedećih brzina:

60 km/h na 30 km/h,

80 km/h na 60 km/h, i

110 km/h na 80 km/h (ako vmax ≥ 90 km/h).

2.2.3.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.2.3.3. Prosječno puno usporenje zabilježeno za više brzine mora se nalaziti u području unutar 25 % onog koje je zabilježeno za najnižu brzinu.

PRILOG 5.

ZAHTJEVI ZA SKLOPOVE ZAMJENSKIH KOČNIH OBLOGA ZA VOZILA KATEGORIJA O1 I O2

1. Općenito

Ispitni postupak opisan u ovom Prilogu temelji se na ispitivanju inercijskim dinamometrom. Ispitivanja se mogu obaviti i na ispitnom vozilu ili na ispitnim valjcima ako se ostvare isti ispitni uvjeti i ako se mjere parametri kao kod ispitivanja inercijskim dinamometrom.

2. Ispitna oprema

Za potrebe ispitivanja inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.1. Ispitni uvjeti

2.1.1. Rotacijska masa dinamometra mora odgovarati polovici najvećeg osovinskog opterećenja najveće dozvoljene mase vozila i polumjeru kotrljanja najveće gume koja je odobrena za taj tip (tipove) vozila.

2.1.2. Početna brzina inercijskog dinamometra mora odgovarati pravocrtnoj brzini vozila kako je navedeno u stavku 3.1. ovog Priloga i ovisna je o dinamičnom polumjeru najmanje gume koja je odobrena za to vozilo.

2.1.3. Kočne obloge koje se ispituju trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2.1.4. Ako se koristi hlađenje zrakom, brzina dotoka zraka mora biti:

v zrak = 0,33 v

gdje je:

v = ispitna brzina vozila na početku kočenja.

2.1.5. Naprava za aktiviranje kočnica namještena na kočnicama mora odgovarati za ugradnju na vozilo.

3. Ispitivanje i zahtjevi

3.1. Ispitivanje tipa 0

Od početne brzine od 60 km/h pri temperaturi kočnice ≤ 100 °C na početku svake uporabe, kočnica se pritisne šest puta uzastopno s postupnim povećanjem tlaka u vodu ili sile aktiviranja do najvišeg tlaka u vodu ili do usporenja od 6 m/s2. Posljednja uporaba se ponavlja korištenjem početne brzine od 40 km/h.

3.2. Ispitivanje tipa I

3.2.1. Postupak zagrijavanja

Kočnica se zagrijava trajnim kočenjem prema zahtjevu iz Pravilnika br. 13, Priloga 4., stavka 1.5.2., pri čemu je početna temperatura kočnog diska ≤ 100 °C.

3.2.2. Kočni učinak kod kočenja sa zagrijanim kočnicama

Poslije zagrijavanja se izmjeri kočni učinak sa zagrijanim kočnicama od početne brzine od 40 km/h pod uvjetima iz stavka 3.2.1., pri čemu se koristi jednak tlak u vodu ili jednaka sila aktiviranja (temperatura može biti drugačija). Prosječno puno usporenje koje se doseže zagrijanim kočnicama ne smije biti manje od 60 % vrijednosti, koja se ostvaruje hladnim kočnicama ili manje od 3,5 m/s2.

3.3. Ispitivanje jednakovrijedne učinkovitosti kod kočenja hladnim kočnicama

Učinkovitost sklopa zamjenskih kočnih obloga kod kočenja s hladnih kočnicama se uspoređuje s učinkovitošću sklopa izvornih kočnih obloga tako da se usporede rezultati ispitivanja tipa 0, kako je opisano u stavku 3.1.

3.3.1. Ispitivanje tipa 0, propisano u stavku 3.1., provodi se s jednim kompletom sklopa izvornih kočnih obloga.

3.3.2. Smatra se da je sklop zamjenskih kočnih obloga po učinkovitosti usporediv sa sklopom izvornih kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar 15 % usporenja dobivenih sa sklopom izvornih kočnih obloga.

PRILOG 6.

ZAHTJEVI ZA SKLOPOVE ZAMJENSKIH KOČNIH OBLOGA I KOČNIH OBLOGA KOČNICA S BUBNJEM ZA VOZILA KATEGORIJA O3 I O4

1. Ispitni uvjeti

Ispitivanja propisana u ovom Prilogu mogu se provesti na ispitnom vozilu ili na inercijskom dinamometru ili na ispitnim valjcima pod istim uvjetima koji su navedeni u Pravilniku br. 13, Prilogu 11., Dodatku 2., stavcima 3.1. do 3.4.

Kočne obloge podnesene za ispitivanje ugrađuju se na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2. Ispitivanja i zahtjevi

2.1. Sukladnost s Pravilnikom br. 13, Prilogom 11.

Kočnice se provjeravaju u skladu sa zahtjevima u Pravilniku br. 13, Prilogu 4., Dodatku 2., stavku 3.5.

2.1.1. Rezultati se prijavljuju u obliku koji je u skladu s Pravilnikom br. 13, Prilogom 11., Dodatkom 3.

2.1.2. Usporedba se radi između ovih rezultata i rezultata postignutih sa sklopovima izvornih kočnih obloga ili izvornim kočnim oblogama kočnica s bubnjem pod istim uvjetima.

2.1.3. Postignuti kočni učinak sa zagrijanim kočnicama pri istom ulaznom momentu sklopa zamjenskih kočnih obloga ili zamjenskih kočnih obloga kočnica s bubnjem u ispitivanju tipa I ili u ispitivanju tipa III (ovisno koje je primjenjivo) mora biti: (a) jednak ili viši od kočnog učinka izvornih sklopova kočnih obloga ili izvornih kočnih obloga kočnica s bubnjem; ili (b) najmanje 90 posto učinka kočenja hladnim kočnicama sklopa zamjenskih kočnih obloga ili zamjenskih kočnih obloga kočnica s bubnjem. Odgovarajući udarac kočnog cilindra ne smije biti ≥ 100 % od vrijednosti postignute sklopom izvornih kočnih obloga ili izvornom kočnom oblogom kočnice s bubnjem i ne smije prelaziti vrijednost sp kako je definirana u Pravilniku br. 13, Prilogu 11., Dodatku 2., stavku 2. U slučaju kada su sklop izvornih kočnih obloga ili izvorna kočna obloga kočnice s bubnjem ispitani prema zahtjevima ispitivanja tipa II, primjenjivi su najmanji zahtjevi Pravilnika br. 13, Priloga 4., stavka 1.7.2. (ispitivanje tipa III) za sklop zamjenskih kočnih obloga ili zamjenske kočne obloge kočnica s bubnjem.

2.2. Ispitivanje jednakovrijedne učinkovitosti kod kočenja hladnim kočnicama (ispitivanje tipa 0)

2.2.1. Pod uvjetima stavka 1. ovog Priloga i pri početnoj brzini od 60 km/h i uz temperaturu kočnice ≤ 100 °C šest puta aktivirati kočnicu postupnim povećavanjem pritiska na pedalu ili povećanjem tlaka u vodu do 6,5 bara ili do ostvarivanja usporenja od 6 m/s2.

2.2.2. Pritisak na pedalu odnosno tlak u radnom vodu i prosječni kočni moment i prosječno puno usporenje se bilježe i prikazuju za svako aktiviranje kočnice.

2.2.3. Usporediti rezultate s rezultatima postignutim izvornim sklopovima kočnih obloga ili izvornim kočnim oblogama kočnica s bubnjem u istim uvjetima ispitivanja.

2.2.4. Smatra se da su sklop zamjenskih kočnih obloga ili zamjenska kočna obloga kočnice s bubnjem po učinkovitosti usporedivi sa sklopom izvornih kočnih obloga ili izvornim kočnim oblogama kočnica s bubnjem, ako su postignuta prosječna puna usporenja pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar -5 % i + 15 % usporenja dobivenih s izvornim sklopom kočnih obloga ili izvornim kočnim oblogama kočnica s bubnjem.

PRILOG 7.

ZAHTJEVI ZA SKLOPOVE ZAMJENSKIH KOČNIH OBLOGA ZA VOZILA KATEGORIJE L

1. Ispitni uvjeti

1.1. Vozilo, koje je predstavnik tipa (tipova) za koji se zahtijeva homologacija sklopa zamjenskih kočnih obloga, treba biti opremljeno sklopovima zamjenskih kočnih obloga onog tipa za koji se zahtijeva homologacija i opremljeno mjernim uređajima za ispitivanje kočenja kako se zahtijeva Pravilnikom br. 78.

1.2. Sklopovi kočnih obloga koji su podneseni za ispitivanje trebaju biti postavljeni na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.3. U slučaju sklopova zamjenskih kočnih obloga za vozila s kombiniranim sustavom kočenja u smislu stavka 2.9. Pravilnika br. 78, moraju se ispitati kombinacije sklopova zamjenskih kočnih obloga za prednju i stražnju osovinu na koje se odnosi homologacija.

Kombinacija se može sastojati od sklopova zamjenskih kočnih obloga za obje osovine i/ili sklopa zamjenskih kočnih obloga na jednoj osovini i sklopa izvornih kočnih obloga na drugoj.

2. Ispitivanja i zahtjevi

2.1. Sukladnost s Pravilnikom br. 78

2.1.1. Kočni sustav vozila ispituje se u skladu sa zahtjevima za dotičnu kategoriju vozila (L1, L2, L3, L4 ili L5) u Pravilniku br. 78, Prilogu 3., stavku 1. Primjenjivi zahtjevi ili ispitivanja su:

2.1.1.1. Ispitivanje tipa 0 s odspojenim motorom

Ispitivanje treba provesti samo s opterećenim vozilom. Najmanje šest puta aktivirati kočnicu postupnim povećavanjem pritiska na pedalu ili povećanjem tlaka u vodu do blokiranja upravljača, ili do ostvarivanja usporenja od 6 m/s2 ili do najveće dozvoljene sile za aktiviranje kočnice.

2.1.1.2. Ispitivanje tipa 0 sa spojenim motorom

Primjenjivo samo za vozila kategorija L3, L4 i L5.

2.1.1.3. Ispitivanje tipa 0 s mokrim kočnicama

Nije primjenjivo za vozila kategorije L5 ili u slučaju kočnica s bubnjem ili potpuno zatvorenih kočnih diskova na kojima se prema Pravilniku br. 78 ne provodi ovo ispitivanje.

2.1.1.4. Ispitivanje tipa I

Primjenjivo samo za vozila kategorija L3, L4 i L5.

2.1.2. Vozilo mora zadovoljavati sve odgovarajuće zahtjeve navedene u Pravilniku br. 78, Prilogu 3., stavku 2. za tu kategoriju vozila.

2.2. Dodatni zahtjevi

2.2.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja hladnim kočnicama se uspoređuje s učinkovitošću sklopova izvornih kočnih obloga tako da se uspoređuju rezultati ispitivanja tipa 0, kako je opisano u stavku 2.1.1.1.

2.2.1.1. Ispitivanje tipa 0 kako je propisano u stavku 2.1.1.1. provodi se s jednim kompletom sklopa izvornih kočnih obloga.

2.2.1.2. Smatra se da je sklop zamjenskih kočnih obloga po učinkovitosti usporediv sa sklopom izvornih kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar15 % usporenja dobivenih sa sklopom izvornih kočnih obloga.

2.2.2. Ispitivanje osjetljivosti na brzinu

Ovo se ispitivanje primjenjuje za vozila kategorija L3, L4 i L5 i provodi se na opterećenom vozilu pod uvjetima ispitivanja tipa 0 s odspojenim motorom. Međutim, ispitne brzine su različite.

2.2.2.1. Iz rezultata ispitivanja tipa 0 kako je opisano u stavku 2.1.1.1. odrediti silu za aktiviranje ili tlak u vodu koji odgovara najmanjem zahtijevanom prosječnom punom usporenju za tu kategoriju vozila.

2.2.2.2. Primjenjujući silu za aktiviranje ili tlak u vodu određene u stavku 2.2.2.1. i uz početnu temperaturu kočnice ≤ 100 °C tri puta pritisnuti kočnicu pri svakoj od sljedećih brzina:

40 km/h, 80 km/h i 120 km/h (ako vmax ≥ 130 km/h).

2.2.2.3. Izračunati prosjek rezultata za svaku skupinu tih pritisaka, a brzina se s obzirom na odgovarajuće prosječno puno usporenje prikazuje grafički.

2.2.2.4. Prosječna puna usporenja zabilježena za više brzine moraju biti unutar 15 posto usporenja koja su zabilježena pri najnižoj brzini.

PRILOG 8.

Tehnički propisi za zamjenske sklopove kočnih obloga koji su namijenjeni za uporabu u zasebnim sustavima parkirnih kočnica koji su neovisni o sustavu radne kočnice

1. Sukladnost s Pravilnikom br. 13 ili 13-H

Sukladnost sa zahtjevima Pravilnika br. 13 ili 13-H prikazuje se u ispitivanju vozila.

1.1. Ispitivanje vozila

Vozilo, predstavnik tipa (tipova) za koji je podnesen zahtjev za homologaciju sklopa zamjenskih kočnih obloga, mora biti opremljeno tipom sklopa kočnih obloga za koji je podnesen zahtjev za homologaciju, i mora u skladu sa zahtjevima Pravilnika br. 13 ili Pravilnika br. 13-H, već prema tome koji je primjeren, biti opremljeno mjernim uređajima za ispitivanje kočenja. Vozilo mora biti potpuno opterećeno. Kočne obloge podnesene za ispitivanje ugrađuju se na odgovarajuće kočnice i nisu uhodane.

1.2. Sustav parkirnog kočenja vozila ispituje se u skladu sa svim odgovarajućim zahtjevima u Pravilniku 13, Prilogu 4., stavku 2.3. ili Pravilniku br. 13-H, Prilogu 3., stavku 2.3., već prema tome koji je primjeren uzimajući u obzir izvornu homologaciju sustava.

PRILOG 9.

POSEBNI DODATNI POSTUPCI ZA SUKLADNOST PROIZVODNJE

DIO A

Utvrđivanje tarnih svojstava kod ispitivanja na ispitnim napravama

1. Uvod

Dio A odnosi se na zamjenske sklopove kočnih obloga ili zamjenske kočne obloge kočnica s bubnjem homologirane u skladu s ovim Pravilnikom.

1.1. Uzorci tipa sklopova zamjenskih kočnih obloga se ispituju na napravama koje mogu ostvariti ispitne uvjete primjenjujući ispitne postupke opisane u ovom Prilogu.

1.2. Rezultati ispitivanja se ocjenjuju da se utvrde tarna svojstva uzorka.

1.3. Uspoređuju se tarna svojstva uzoraka da se utvrdi sukladnost s normom propisanom za tip sklopa zamjenske kočne obloge.

2. SKLOPOVI ZAMJENSKIH KOČNIH OBLOGA ZA VOZILA KATEGORIJA M1, M2, N1, O1, O2 i L

2.1. Oprema

2.1.1. Naprava mora biti proizvedena tako da se na nju može postaviti kočnica u prirodnoj veličini slična onoj ugrađenoj na osovinu koja je upotrijebljena u homologacijskom ispitivanju kako je navedeno u stavku 5. ovog Pravilnika.

2.1.2. Brzina vrtnje diska ili bubnja mora biti 660 ± 10 min (1) bez opterećenja a ne smije biti niža od 600 min-1 pri punom opterećenju.

2.1.3. Ispitni ciklusi i aktiviranja kočnica tijekom ispitivanja moraju biti prilagodljivi i automatski.

2.1.4. Potrebno je bilježiti izlazni moment ili kočni tlak (postupkom nepromijenjenog momenta) i temperaturu radne površine.

2.1.5. Treba osigurati neposredan dovod hladnog zraka na kočnicu 600 ± 60 m3/h.

2.2. Ispitni postupak

2.2.1. Priprema ispitnih uzoraka

Proizvođačev postupak uhodavanja kočnih obloga mora osigurati najmanje 80-postotnu dodirnu površinu za sklopove kočnih pločica bez da temperatura površine prijeđe 300 °C, i 70-postotnu dodirnu površinu za vodeći sklop kočne papuče bez da temperatura prijeđe 200 °C.

2.2.2. Postupak ispitivanja

Postupak ispitivanja se sastoji od određenog broja uzastopnih ciklusa kočenja koji se sastoje od intervala kočenja od 5 sekundi, nakon kojeg slijedi 10 sekundi otpuštene kočnice.

Može se uporabiti jedan od sljedeća dva postupka:

2.2.2.1. Postupak ispitivanja pri nepromijenjenom tlaku

2.2.2.1.1. Sklopovi kočnih pločica

Hidraulični tlak p ispod klipa (klipova) kočnog cilindra mora biti nepromijenjen prema sljedećoj formuli:

Md = 150 Nm pri Ak ≤ 18,1 cm2 Md = 300 Nm pri Ak > 18,1 cm2 Ak = površina klipa kočne čeljusti rw = radni polumjer diska

Broj ispitnog ciklusa Broj kočenja χ Početna temperatura diska (°C) Najviša temperatura diska (°C) Prisilno hlađenje 1 1 x 10 ≤ 60 proizvoljno ne 2-6 5 x 10 100 proizvoljno (350) (2) ne 7 1 x 10 100 proizvoljno da

2.2.2.1.2. Sklop kočne papuče

Prosječni dodirni tlak na radnoj površini kočne obloge mora biti 22 ± 6 N/cm2, izračunato za kočnicu bez svojstva samokočenja.

Broj ispitnog ciklusa Broj kočenja χ Početna temperatura bubnja (°C) Najviša temperatura bubnja (°C) Prisilno hlađenje 1 1 x 10 ≤ 60 200 da 2 1 x 10 100 ne proizvoljno 3 1 x 10 100 200 da 4 1 x 10 100 proizvoljno ne

2.2.2.2. Postupak ispitivanja s konstantnim momentom

Taj se postupak primjenjuje samo za sklopove kočnih pločica. Kočni moment mora biti konstantan s dozvoljenim odstupanjem od ± 5 % i namješten da osigura najviše temperature kočnog diska koje su navedene u donjoj tablici.

Broj ispitnog ciklusa Broj kočenja χ Početna temperatura diska (°C) Najviša temperatura diska (°C) Prisilno hlađenje 1 1 × 5 ≤ 60 300-350 (200-250) (3) ne 2-4 3 × 5 100 300-350 (200-250) ne 5 1 × 10 100 500-600 (300-350) ne 6-9 4 × 5 100 300-350 (200-250) ne 10 1 × 10 100 500-600 (300-350) ne 11-13 3 × 5 100 300-350 (200-250) ne 14 1 × 5 ≤ 60 300-350 (200-250) ne

2.3. Ocjena rezultata ispitivanja

Tarna svojstva se utvrđuju iz kočnog momenta koji se bilježi na izabranim točkama u postupku ispitivanja. Gdje je faktor kočenja nepromijenjen, npr. disk kočnica, kočni moment se može preračunati u koeficijent trenja.

2.3.1. Sklopovi kočnih pločica

2.3.1.1. Radni koeficijent trenja (μοp) je prosjek vrijednosti koje su zabilježene između drugog i sedmog ciklusa (postupak s nepromijenjenim tlakom) i između ciklusa 2-4, 6-9 i 11-13 (postupak s nepromijenjenim momentom), pri čemu se mjerenje provodi jednu sekundu nakon prvog aktiviranja kočnice u svakom ciklusu.

2.3.1.2. Najviši koeficijent trenja (μmax) je najviša vrijednost zabilježena tijekom svih ciklusa.

2.3.1.3. Najniži koeficijent trenja (μmin) je najniža vrijednost zabilježena tijekom svih ciklusa.

2.3.2. Sklopovi kočnih papuča

2.3.2.1. Prosječni moment (Mmean) je prosjek najviših i najnižih vrijednosti kočnog momenta zabilježenih tijekom petog aktiviranja kočnice u prvom i trećem ciklusu.

2.3.2.2. Moment kod vrućih kočnica (Mhot) je najniži kočni moment koji se postigne tijekom drugog i četvrtog ciklusa. Ako temperatura tijekom tih ciklusa prelazi 300 °C, kao vrijednost Mhot se uzima vrijednost pri 300 °C.

2.4. Kriteriji prihvatljivosti

2.4.1. U svakom zahtjevu za izdavanje homologacije sklopova kočnih obloga također treba navesti vrijednosti:

2.4.1.1. za sklopove kočnih pločica vrijednosti za (μοp), (μmin) i (μmax);

2.4.1.2. za sklopove kočnih papuča vrijednosti za Mmean i Mhot.

2.4.2. Tijekom proizvodnje homologiranog tipa sklopa kočnih obloga ispitni uzorci moraju dokazati sukladnost s vrijednostima navedenim u stavku 3.4.1. ovog Priloga uz sljedeća dozvoljena odstupanja:

2.4.2.1. za kočne pločice disk pločica: μοp ± 15 % zabilježenih vrijednosti μmin ≥ zabilježenih vrijednosti μmax ≤ zabilježenih vrijednosti;

2.4.2.2. za kočne papuče simpleks kočnica s bubnjem: Mmean ± 20 % zabilježenih vrijednosti Mhot ≥ zabilježenih vrijednosti.

3. Sklopovi kočnih obloga i kočne obloge kočnica s bubnjem za vozila kategorija M3, N2, N3, O3 i O4

3.1. Oprema

3.1.1. Napravu treba opremiti kočnicom s diskom s fiksnim tipom sedla s cilindrom promjera 60 mm i čvrstim (neozračenim) diskom promjera 278 ± 2 mm i debljine 12 mm ± 0,5 mm. Na nosivu pločicu se pričvrsti pravokutan komad tarnog materijala površine 44 cm2 ± 0,5 cm2 i debeljine najmanje 6 mm.

3.1.2. Rotacijska brzina diska mora biti 660 ± 10 1/min bez opterećenja i ne smije pasti ispod 600 1/min pri punom opterećenju.

3.1.3. Prosječni dodirni tlak na radnoj površini kočne obloge mora biti stalan pri 75 N/cm2 ± 10 N/cm2.

3.1.4. Ispitni ciklusi i aktiviranja kočnice tijekom ciklusa moraju biti namjestivi i automatski.

3.1.5. Izlazni moment i temperatura radne površine se moraju zabilježiti.

3.1.6. Zrak za hlađenje treba dovoditi na kočnicu protokom od 600 ± 60 m3/h.

3.2. Ispitni postupak

3.2.1. Priprema uzorka

Proizvođačev postupak uhodavanja kočnih obloga mora osigurati najmanje dodir s površinom od 80 posto bez da temperatura tarne površine pritom prijeđe 200 °C.

3.2.2. Raspored ispitivanja

Ispitni postupak obuhvaća niz uzastopnih ciklusa kočenja od kojih svaki sadrži X kočnih intervala pri čemu je kočnica aktivirana 5 sekundi, a zatim je 10 sekundi otpuštena.

Broj ciklusa Broj aktiviranja kočnice X Početna temperatura kočnog koluta (°C) Prisilno hlađenje 1 5 100 da 2 5 povećavajuća ≤ 200 ne 3 5 200 ne 4 5 povećavajuća ≤ 300 ne 5 5 300 ne 6 3 250 da 7 3 200 da 8 3 150 da 9 10 100 da 10 5 povećavajuća ≤ 300 ne 11 5 300 ne

3.3. Ocjena rezultata ispitivanja

Tarno svojstvo se utvrđuje iz kočnog momenta zabilježenog u odabranom ciklusu ispitnog postupka. Kočni moment se preračunava u koeficijent trenja μ.

Vrijednost μ svake uporabe kočnice se određuje kao prosječna vrijednost aktiviranja kočnice u 5 sekundi.

3.3.1. Radni koeficijent trenja μοp1 je prosječna vrijednost μ koja se zabilježi za uporabu kočnica u ciklusu 1, a μοp2 je prosječna vrijednost μ koja se zabilježi za uporabu kočnica u ciklusu 9.

3.3.2. Najveći koeficijent trenja μmax je najviša vrijednost μ, zabilježena pri uporabi kočnica u ciklusima od 1 do uključno 11.

3.3.3. Najniži koeficijent trenja μmin je najniža vrijednost μ, zabilježena pri uporabi kočnica u ciklusima od 1 do uključno 11.

3.4. Kriteriji prihvatljivosti

3.4.1. U svakom zahtjevu za izdavanje homologacije sklopova kočnih obloga također treba navesti vrijednosti za μοp1, μοp2, μmin i μmax.

3.4.2. Tijekom proizvodnje homologiranog tipa sklopa kočnih obloga ispitni uzorci moraju dokazati sukladnost s vrijednostima navedenim u stavku 3.4.1. ovog Priloga uz sljedeća dozvoljena odstupanja:

μοp1, μοp2 ± 15 % zabilježenih vrijednosti,

μmin ≥ zabilježenih vrijednosti,

μmax ≤ zabilježenih vrijednosti.

DIO B

Sukladnost proizvodnje za kočne diskove i bubnjeve

1. Uvod

Dio B odnosi se na zamjenske kočne diskove i bubnjeve homologirane u skladu s ovim Pravilnikom.

2. Zahtjevi

Sukladnost proizvodnje dokazuje se redovitim nadzorom i dokumentacijom o najmanje sljedećem:

2.1. Kemijski sastav

2.2. Mikrostruktura

Mikrostruktura mora biti opisana u skladu s ISO 945-1:2006

(a) opis sastava matrice;

(b) opis oblika, raspodjele i količine grafita.

2.3. Mehanička svojstva

(a) vlačna čvrstoća mjerena u skladu s ISO 6892:1998;

(b) tvrdoća po Brinellu mjerena u skladu s ISO 6506-1:2005.

U svakom slučaju mjerenja moraju biti provedena na uzorcima uzetim iz stvarnog kočnog diska ili bubnja.

2.4. Geometrijske osobine

Kočni diskovi:

(a) odstupanje debljine;

(b) odstupanje tarne površine;

(c) hrapavost tarne površine;

(d) odstupanje debljine postranične površine (samo za prozračivane diskove).

Kočni bubnjevi:

(a) ovalnost;

(b) hrapavost tarne površine.

2.5. Kriteriji prihvatljivosti

Uz svaki zahtjev za homologacijom zamjenskog kočnog diska ili bubnja prilaže se proizvodna specifikacija koja obuhvaća:

(a) kemijski sastav i njezin dopušteni raspon ili, prema potrebi, najvišu vrijednost za svaki element;

(b) mikrostrukturu iz stavka 2.2.;

(c) mehanička svojstva iz stavka 2.3. i njihov dopušteni raspon ili, prema potrebi, najmanju vrijednost.

Tijekom redovne proizvodnje homologiranog zamjenskog kočnog diska ili kočnice, proizvodnja mora biti sukladna s tim zabilježenim specifikacijama.

U slučaju geometrijskih osobina, vrijednosti propisane u stavku 5.3.3.1.1. za kočne diskove i stavku 5.3.3.1.2. za kočne bubnjeve ne smiju se premašiti.

2.6. Dokumentacija

Dokumentacija sadrži najveće i najmanje vrijednosti koje je utvrdio proizvođač.

2.7. Učestalost ispitivanja

Mjerenja utvrđena u ovom Prilogu treba provesti za svaku proizvodnu seriju.

(1) U slučaju vozila kategorije L1 i L2 može se primijeniti niža ispitna brzina.

(2) U slučaju vozila kategorije L temperatura je ograničena na 350 °C. Prema potrebi broj primjena u ciklusu mora se odgovarajuće smanjiti. Međutim, u tom slučaju broj ciklusa se povećava da se ukupan broj primjena održi stalnim.

(3) Vrijednosti u zagradama za vozila kategorije L.

PRILOG 10.

ILUSTRACIJE

1. Vrste dizajna kočnih diskova (primjeri)

Ravni tip

Cilindrični tip

Klipni tip

Stožasti tip

Tip dvostruke prirubnice

B Promjer šupljina za vijke (ili veličina navoja u slučaju šupljina s navojima) D Vanjski promjer diska F(i) Unutarnji promjer tarne površine (unutarnje) F(o) Unutarnji promjer tarne površine (vanjski) H Debljina prirubnice za pričvršćivanje L(k) Širina kanala za hlađenje (prozračivanje) S(novi) Debljina diska (nazivna) S(min) Debljina diska (najmanja dopuštena debljina nakon trošenja) T(i) Unutarnji promjer (promjer naglavka za pričvršćivanje) T(k) „x ” broj šupljina za vijke i promjer parametarskog zupčanika T(t) Ukupna duljina diska

2. Kočni bubanj (primjer)

A Unutarnji promjer bubnja B Širina tarne površine C „x” broj šupljina za vijke i promjer parametarskog zupčanika D Promjer naglavka za pričvršćivanje E Vanjska širina bubnja F Debljina prirubnice za pričvršćivanje G Vanjski promjer bubnja H Promjer kućišta I Promjer šupljina za vijke

PRILOG 11.

ZAHTJEVI ZA ZAMJENSKE KOČNE DISKOVE ILI KOČNE BUBNJEVE ZA VOZILA KATEGORIJA M I N

1. Pregled ispitivanja

Ispitivanja koja su potrebna u skladu sa stavkom 5.3. ovog Pravilnika detaljno su opisana u skladu s kategorijom vozila:

Tablica A11/1A

Vozila kategorija M1, N1

Ispitivanje vozila Ispitivanje na inercijskom dinamometru Ispitivanje učinkovitosti prema pravilnicima br. 13/13-H 2.2.1. Tip 0, s isključenim motorom 3.4.1. Tip 0 2.2.2. Tip 0, s priključenim motorom 3.4.4. Simulacija ispitivanja kočnica, s priključenim motorom Brzine i opterećenje jednaki kao u stavku 2.2.2. 2.2.3. Tip I 3.4.2. Tip I 2.3. Sustav parkirne kočnice (ako je primjenjivo) - Usporedba s izvornim dijelom 2.4. Ispitivanje dinamičkih tarnih svojstava (usporedba provedena na pojedinim osovinama 3.5. Ispitivanje dinamičkih tarnih svojstava (usporedba provedena na pojedinačnim kočnicama na kotaču) Ispitivanje integriteta Ispitivanje bez vozila – uporaba dinamometra 4.1. Kočni disk 4.1.1. Ispitivanje toplinskog zamora kočnog diska 4.1.2. Ispitivanje opterećenja kočnog diska 4.2. Kočni bubnjevi 4.2.1. Ispitivanje toplinskog